
Enkonduko 


Scienca Komitato 

Prezidanto: Humphrey Tonkin, 

Usono, University of Hartford; 
AdE 1 
Membroj: 

Duncan Charters, Usono, 
Principia College, Elsah 
Renato Corsetti, Britio/Italio, 
Universita degli Studi di Roma 
„La Sapienza”; AdE 1 
Probal Dasgupta, Barato, LRU, 
Indian Statistical Institute, 
Kolkata; AdE 1 

Aloyzas Gudaviĉius, Litovio, 
Ŝiaulip universitetas 
Boris Kolker, Usono; AdE 1 
Ilona Koutny, Pollando/ 
Hungario, Uniwersytet im. 
Adama Mickiewicza w 
Poznaniu; AdE 1 
Stefan MacGill, Nov-Zelando/ 
Hungario, vic-prez. de UEA 
Aleksandr Melnikov, Rusio, 

AKa.lCMHH CCUbCK0X03- 

ancTBeHHoro 

ManiHHOCTpOCHHH 

Radojica Petrovid, Serbio, 
Univerzitet u Kragujevcu 
Balazs Wacha, Hungario, MTA 
Nyelvtudomanyi Intezet 

1 AdE - Akademio de Esperanto 

Sur la titolkovrilo: Monumento 
al Cervanto (Miguel de 
Cervantes) en Madrido 


Saluton, karaj legantoj, 

Legante ĉi tiun numeron de nia organo IPR, 
vi povos konstati, ke ILEI agas kaj reagas al 
la nova situacio, ke la mondo bezonas 
Esperanto-instruistojn. Post la ĉefartikolo 
verkita de Dennis Keefe vi trovos detalan 
priskribon pri niaj kvin novaj agadoj, inter 
kiuj tri rilatas al EIT: Esperanto-instruista 
Trejnado. Nepre legu! Nepre aliĝu! Ni 
devas esti pretaj por novaj DEFIOJ. 

Pro la altnivela kvalito de nia revuo Juna 
Amiko (plenkolora revuo kun kvar numeroj 
jare) ni klopodas konigi ĝin kaj trovis 
strategion por tio: niaj membroj povas fariĝi 
SUPERA MEMBRO kaj rivevi paperan IPR kaj 
paperan Juna Amiko kun RABATO! Detaloj 
aperas ĉe www.ilei.info. Juna Amiko estas 
por progresemuloj 10 ĝis 100-jaraĝaj. 

La temo de la artikolo de Keefe estas la uzo 
de silentaj filmoj en la instruado. Aŭdante 
pri silentaj filmoj, oni pensas pri Charlie 
Chaplin kompreneble. Li estis elstara artisto, 
aktoro kaj reĝisoro, sed ne nur. Kreante la 
filmon La Diktatoro en Usono en 1939, li 
nepre volis, ke la spektanto povu imagi tiun 
diktatoran katastrofon ie ajn en la mondo. 
Pro tio li uzis Esperanton en la scenoj de la 
filmo. Tion oni plej bone vidas en Chaplin ’s 
World la muzeo pri li en Corsier sur Vevey 
en Svislando. Charlie Chaplin ankaŭ vizitis 
nin en Buenos Aires okaze de la UK. Li eĉ 
propagandis la libreton Poŝamiko (vdp.43). 

Li sukcesas esti amuza kaj serioza sam- 
tempe. Tio povas esti modelo por ni en nia 
instruado. Cu? 


Mireille GROSJEAN 
Prezidanto de ILEl 

De banalaj bildoj al sukoplenaj silentaj filmoj en la 
instruado de Esperanto 


Ĉoĉo (Charlie Chaplin) helpos vin lernigi Esperanton! 

de Dennis KEEFE, Universitato de Nanjing, Cinio 

Pri la aŭtoro: 

Dennis Keefe estas verkisto de la BEK-Kurso, aŭtoro 
dela Valencia Metodo, ideinto de Lingvaj Festivaloj, 
kunfondinto de Esperanto-Insulo kaj estiginto de la 
Universitato de Esperanto. Li parolas sep lingvojn 
kaj instruis Esperanton en Hispanio, Usono, 
Francio, Japanio, Cinio kaj Koreio (Liceo de 
Esperanto, NASK kaj Chautauqua, Gresillon, 
Plouezek, Oomoto, Universitato de Nankino kaj SEK 
Seulo Esperanto-Kulturcentro). Profesie li estis 
merkatikisto ĉe IBM, estro de lampo-fabriko, 
instruisto pri merkatiko ĉe HEC Parizo kaj la 
Universitato de Nankino. Krome li kreis kaj g\’idis internaciajn programojn 
aŭ instruis la anglan lingvon kaj komunikadon ĉe la Universitato dellinojso, 
Ecole Polytechnique en Francio kaj Johns Hopkins-Universitato en Cinio. 



Resumo: 

Kiam kursgvidantoj de Esperanto pensas pri la utiligado de filmoj kiel 
lernilo aŭ instruilo, ili ofte prikonsideras filmojn kiuj instruas la lingvon 
(Mazi en Gondolando, Pasporto al la Tuta Mondo), aŭ en kiuj Esperanto 
rolas kiel aktoro-lingvo (Angoroj, Gerda Malaperis). Tamen, en ĉi tiu 
artikolo, la aŭtoro argumentas por la utiligado de sensonaj, silentaj filmoj 
de la kino-epoko 1895 al 1930, en kiu periodo la filmoj de Charlie Chaplin 
elstare taŭgas kiel ĉefa filmo-materialo. Li pravigas la uzon de tiaj 
neparolaj filmoj per pluraj kialoj: plia efikeco porfacile kompreni kaj efike 
paroligi gelernantojn ol en tradicia kurso-materialo; taŭgeco por ĉiunivelaj 
lernantoj ĉu komencantaj ĉu fluparolantaj; facila kaj senkosta antaŭ- 
preparo de lecionoj; kaj praktika uzebleco fare de aŭ novaj aŭ spertaj 
instruistoj. 

Multe da kursgvidantoj de fremdlingvaj kursoj ŝatas uzi filmojn de 
tempo al tempo por helpi instrui. Tiuj filmoj varie kaj bunte apogas la 
instruadon kaj lemadon. Tamen preskaŭ ĉiam tiuj filmoj estas parolaj filmoj. 
Lingvaj instruistoj ne utiligas sensonajn, silentajn filmojn. Tamen tiaj filmoj 
en kiuj neniu voĉo aŭ lingvaĵo aŭdiĝas, kreataj ĉefe inter la jaroj 1895 kaj 
ĉirkaŭ 1930, povas doni surprize abundan materialon por lingvo-kurso, kaj 
eĉ novaj instruantoj de Esperanto povas sukcese utiligi ilin. 

Por pli bone koncepti la utiligadon de neparolaj filmoj, eblas pensi pri 
filmo ne kiel kina arto, sed kiel nekredeble alloga kaj efika serio de lerte 
kunmetitaj bildoj. Bildoj kaj multe da ili. Bildoj kiuj havas sencojn, klarajn 
signifojn. La kapablo mense enmeti bildonpri lingva nocio povas multe helpi 
al la lemanto kompreni, enkapigi kaj longdaŭre memori konkretajn 
konceptojn kiel pomo, ĝirafo kaj poŝtelefono, sed ankaŭ pli abstraktajn kiel 
supreniri, revi kaj kontroli, ekzemple. 

Bildoj vidigas vortojn. Ni faru etan eksperimenton: Dim al mi kiu vorto 
havas la sekvan signifon?: Dujara, specife odora herbo kun pivotradiko 
ligneca kaj blanketa ĉe la sovaĝaj formoj, karna kaj oranĝa ĉe la kultivataj 
formoj, kultivataj en la tuta mondo por radiko manĝata kruda aŭ kuirita (el 
vortaro PIV). Jes ja, kio estas tio? Tutsimple tio estas karotol Kompreneble 
vi povas ege rapide lemigi tiun vorton per montro de reala karoto, kaj vi 
ankaŭ povas tutsimple uzi tradukadon: carrot, carotte, zanahoria, pastagana, 
wortel ktp (el vortaro PreVO). Sed mi volas paroli pri bildoj kaj filmoj. 

Karoto kaj miloj da aliaj vortoj kaj konceptoj povas esti prezentataj en 
la klasĉambro per diversaj metodoj: instruisto povas montri bildon de karoto, 
blanka-nigra aŭ kolora. Li povas montri bildon aŭ desegnaĵon aŭ pentraĵon 
aŭ foton de tiu karoto en la manoj de, ekzemple, infano. Li povas montri 
plurajn bildojn: en la unua estas la karoto en la mano de knabo; en la dua 
estas la sama knabo, kiu manĝas la karoton; en la lasta estas la knabo kiu 
preskaŭ fmmanĝis la karoton ktp. 

Serĉi kaj trovi bildojn, kiuj estas kaj sencohavaj kaj interesaj, ne estas 
facila afero. En la pentraĵoj de Arcimboldo vi eble trovos vian serĉatan 
ifukton aŭ legomon, sed vi ne trovos ilin sufiĉe klare desegnitaj por viaj 
pedagogiaj celoj. Ne estas facile kolekti ĝustajn bildojn speciale por montri 
kompleksajn ideojn kaj agojn. Se vi serĉas bildojn pri bestoj, vi trovos ilin 
abunde sur la interreto, sed estos malfacile al vi enmeti tiajn bildojn en 
koheran allogan skemon: via dazipo estos tro granda; via elefanto estos sur 
kamparo kun arboj; viaj birdoj ne facile harmonie kongruos kun la aliaj 

bestoj. Via prezentado de bestoj ne estos dinamika kaj ĝi similos kolekton de 
mismetitaj lignopecoj de zigzaga puzlo. Tio ne koheras; tio ne interesas; tio 
ne allogas; tio ne memorindas. Kaj samtempe tio donos al vi ege longan 
preparo-laboron. 

Similan komenton mi povas doni pri la bildoj, kiujn mi mem desegnas 
por lemado. Mi prenu miajn simplajn bildojn de la BEK-Kurso, ekzemple. 
En la unua bildo estas lampo, estas botelo, estas taso, estas tranĉilo ktp. Kion 
allogan kaj memorindan mi povas diri pri tiaj bildoj? Ege, ege malmulte. Mi 
povas diri: Ĉu tio estas lampo? Kio estas tio? Sed mi ne povas diri multe pli 
ol tion. Se la bildo enhavas plurajn elementojn, samtempe, mi povas aldoni: 
Ĉu la lampo estas super la taso? Aŭ, kie estas la taso? Se ĝi estas kolora 
bildo, pluraj alispecaj demandoj eblas kiel: Ĉu la ruĝa botelo estas sur la 
tablo, kaj la blua botelo estas sub ĝi? Ĉiaokaze miaj propraj bildoj, se mi 
uzos ilin troe, ne plu efikos. Nuraj bildoj povas rapide enuigi. 

Sed nun, imagu tiujn samajn ofte preskaŭ sensencajnbildojn de karotoj, 
ĉevaloj, lampoj kaj tasoj en filmo. Nun ili povas vivi kaj allogi kaj instrui 
multe pli efike. Anstataŭ Tio estas lampo, vi povas imagi la sekvajn 
starigotajn demandojn, kiuj eblus per nur UNU SEKUNDO de filmodaŭro: 
Ĉu Petro malŝaltis la lampon? Ĉu li faris tion porpli bone legi? Ĉu li faris 
tion kajposte enlitiĝis? Ĉu li faris tion por esti kun sia koramikino? Kiam li 
malŝaltis la lampon, kio okazis? Kion li faris antaŭ ol malŝalti la lampon? 
Ĉu Maria malŝaltis la lampon aŭ ĉu ŝi malŝaltigis ĝin? Ĉu la lampo ŝaltiĝis 
aŭ malŝaltiĝis? Kie estis Maria, kiam Petro malŝaltis la lampon? Kial Petro 
volis malŝalti la lampon? Kial li volis, ke ne estu lumo en la ĉambro? Kion 
Petro faris malŝaltonte la lampon? Kion li faris malŝaltinte la lampon? Ĉu 
la lampo malŝaltita de Petro estas dekstre aŭ maldekstre de la tablo? Ktp 
ktp ktp. Kaj kompreneble vi ankaŭ povas starigi ege simplajn demandojn: 
Ĉu tio estas lampo? 

En la supraj 15 ekzemploj de demandoj, kiuj eblas per nur ero de 
sekundo de filmorigardado, ni klare vidas, ke estas facile starigi demandojn 
por ĉiaj niveloj de lingvoscio. Demandoj por komencantoj: Ĉu Petro ŝaltis 
aŭ malŝaltis la lampon? Aŭ, Ĉu la lampo estas super Petro? Demandoj por 
progresantoj: Ĉu la lampo, kiun Petro malŝaltis, estas en la dormoĉambro? 
Aŭ, Kio okazis, kiam li malŝaltis la lampon? Demandoj por pli altnivelaj 
gelemantoj: Ĉu Petro, malŝaltinte la lampon, tuj enlitiĝis? Kion vi pensas, 
ke Petro volis fari post kiam li malŝaltis la lampon kaj enlitiĝis? Tia nivelo- 
fleksibleco ne ekzistas kun simplaj bildoj. 

Ni klare vidas, ke granda avantaĝo de filmoj estas, ke la kursgvidanto 
povas uzi la saman materialon, la saman filmon por diversnivelaj ge- 
lemantoj: tiuj, kiuj ĵus komencis lemi Esperanton; tiuj, kiuj jam parolas la 
lingvon meznivele; kaj tiuj, kiuj havas altan nivelon de la lingvo. Aliflanke 
la kursgvidanto ne povas fari simile per bildoj. Bildo de elefanto estas por 
komencantoj; bildo de la suno estas por komencantoj. Provi uzi tiujn samajn 
bildojn en altnivela kaj eĉ meznivela kurso estus eraro, laŭ mi. Bildoj ne 
kongmas kun multnivela uzado; filmo jes ja povas facile kongmi kun 
diversnivelaj kursoj. 

Sed kiaj filmoj pleje taŭgas por efika lingvo-instruado? Se vi estas kiel 
mi, vi certe neniam imagis, ke la plej bonaj lingvo-lemiloj povus esti filmoj 
sen lingvo, senparolado, sen vortoj. Dum miaj tridekjaroj kiel, unue, lingvo- 
instmisto, kaj poste kiel estro de diversspecaj lingvaj kaj intemaciaj 
programoj, mi neniam pensis pri la pedagogia valoro de silentaj filmoj. 
Krome en miaj jaroj kiel avida leganto pri lingvo-instruado, lingvo-akirado, 
lingvo-lemado, mi aŭdis nur pri la uzado de sonaj filmoj - tiuj post la jaro 
1930 - kaj neniam aŭdis pri la uzado de silentaj filmoj - tiuj ĉefe inter la 
jaroj 1895 - 1930. Certe estis ie kaj iam instruistoj, kiuj utiligis tiajn filmojn, 
sed uzado de silentaj filmoj neniam kemis en la instruado de fremdaj lingvoj, 
kaj neniam, laŭ mia scio, en la lemigado de Esperanto. 

Simile al la avantaĝo utiligi la saman silentan filmon por diversnivelaj 
lemantoj, eblas ankaŭ, ke tiajn filmojn uzu ĉiaj instruantoj, ĉu profesiaj, ĉu 
amatoraj. Mi klarigos. Ĉiuj el ni kapablas starigi demandon pri filmo. Se vi 
vidas la unuan parton de la unua filmo montrata al publiko en 1895, la ĉirkaŭ 
unuminuta filmo nomata La Sortie de VUsine de la Fratoj Lumieres, vi povas 
facile starigi demandojn pri ĝi, eĉ se vi ne estas profesie trejnita lingvo- 
instruisto. Mi donos ekzemplojn al vi, sed eble vi volas unue mem spekti tiun 
filmon en la Interreto, ekzemple, en Jutubo. Serĉu per la titolo supre menciita 
kaj vi tuj trovos ĝin. 

Jes ja, eĉ se vi ne estas sperta instruisto de Esperanto, vi povas montri 
la unuajn kvin SEKUNDOJN de la filmeto kaj demandi, ekzemple: Ĉu estas 
kolora filmo aŭ blanka-nigra filmo? Ĉu la pordoj fermiĝas aŭ malfermiĝas? 
Ĉu estas nur unupordo? Ĉu homoj eniras aŭ eliras? Ĉu estas multe da viroj 
aŭ multe da virinoj? Ĉu estas nur 3 homoj? Kiom da homoj estas? Ĉu ili iras 
al la laborejo? Ĉu ili eble iras hejmen? Ĉu iu eniras? Ĉu vi vidas katon? Ĉu 
la virinoj surhavas ĉapelojn? Ĉu ĉiuj? Ĉu kelkaj turnas sin dekstren? Kaj 
kelkaj maldekstren? Do, jen, 15 sufiĉe simplaj frazoj kiujn vi, komencanta 
kursgvidanto, povas fari. Vi nun estas bona kursgvidanto kiu helpas al 

novuloj aŭskulti kaj paroli Esperanton. Kaj dume vi montras iom da historio 
pri kinarto. Gratulon! 

Kaj se vi estas sperta instruisto, vi jam scias, ke vi povas ne nur starigi 
demandojn, vi povas utiligi multe da aliaj instruo-manieroj, ekzemple: vi 
povas peti al viaj gelemantoj, ke ili mem starigu demandojn, kiam vi haltigas 
la filmon. Vi povas peti resumon de la filmo parole aŭ skribe. Kiel sperta 
instruisto, vi jam havas enkape 10 ĝis 100 aliajn rimedojn profiti de la 
spektado de tiu filmo. Tamen, eĉ la plej bazaj instmantoj povas ĉerpi 
paroligan valoron de la filmo. Kaj imagu, tiu silenta filmo de la fratoj 
Lumieres estis launua vidata de publiko, kaj tio en lajaro 1895. Postaj filmoj 
estas multege pli riĉaj je ideoj, kaj tiuj ideoj donos al vi oble pli da ebloj 
demandi viajn kursanojn pri ili, kaj pliriĉigi la kurson per ĉiaspecaj 
kromtaskoj. Do, mi plene rekomendas la utiligadon de silentaj, sensonaj 
filmoj por kursoj de Esperanto, en kiuj oni celas plibonigadon de aŭskultado, 
de parolado kaj de lemado de novaj vortoj, novaj esprimoj. Silentaj filmoj, 
kiel tiuj de la fama aktoro Charlie CHAPLIN, devas montri ideojn klare. La 
aktoroj en sia vizaĝo devas esprimoplene montri emociojn. La vortoj ne 
aŭdiĝas, do estas la agoj, la gestoj, la klara disvolviĝo de la filmo, kiuj devas 
„diri” la tuton. 

Cu estas kelkaj silentaj filmoj, kiuj plej uzindas? Mi pensas, ke jes. Mi 
persone rekomendas la filmojn de Charlie CHAPLIN, kiun mi nomas en miaj 
BEK-Kursoj „Ĉoĉo”. Mi sukcese utiligis liajn filmojn kun plenkreskuloj de 
ĉiuj aĝoj en Esperanto-lnsulo 2013 (En Esperanto-lnsulo 2010 kaj 2012 mi 
ne havis tiajn filmojn). Mi uzis Ĉoĉo-n ankaŭ kun kelkaj specialaj kursoj de 
la angla lingvo en Ĉinio. Kaj antaŭ nelonge mi povas diri, ke Ĉoĉo kaj 
Esperanto furoris en miaj kursoj por helpi prepari koreajn esperantistojn por 
la Universala Kongreso en Seulo ĉe la Korea Esperanto-Asocio kaj ĉe la 
Seula Esperanto-Kulturcentro. Kelkaj el tiuj gelemantoj estis en la bazaj 
niveloj de la KER-sistemo; aliaj en la mezaj kaj ankoraŭ aliaj en la plej altaj 
niveloj. Tio estas, kiel dirite antaŭe, silentaj filmoj bone funkcias je ĉia nivelo 
de lingvo-instruado, se la kursgvidanto adaptas sian instmadon al la nivelo 
de la gelemantoj. 

Filmoj de Chaplin inter la jaroj 1916 kaj 1936 (lia lasta silenta filmo) 
estas abundaj kaj tre altkvalitaj, ĉar en la lastaj du jardekoj multaj el tiuj 
filmoj estis tre bele kaj profesie renovigitaj. E1 la filmoj de Ĉoĉo, mi 
rekomendas filmojn de la jaroj 1916 kaj 1917 kiel La Enmigrinto, La 
Vagabondo, kaj Je la Unua Nokte, aŭ pli longajn klasikajn filmojn liajn kiel 
La Knabo (1921), La Oro-Serĉantoj (1925), La Cirko (1928), Lumoj de la 

Urbo (1931) kaj Modernaj Tempoj (1936). Estas sufiĉe da materialo en tiuj 
filmoj fakte por fari multsemajnan, eĉ multmonatan kurson. 

Se vi volas provi uzi neparolajn filmojn en via kurso, mi rekomendas, 
ke vi komencu per mallongaj eroj de iu filmo por priparolado dum 10 aŭ 15 
minutoj. En venonta artikolo mi parolos pli detale pri tio kiel sukcese uzi 
silentajn filmojn, sed la ĉefa instruo-maniero, la plej simpla, konsistas el 1) 
montro de peceto de la filmo al la kursanoj kaj 2) haltigo de la filmo kaj 3) 
starigo de demandoj al la kursanoj. Post kiam vi ne plu havas interesajn aŭ 
utilajn demandojn pri tiu unua sceno, ripetu la paŝojn 1, 2, kaj 3 kun dua 
sceno. Do, vi nun havas unu el la plej geniaj filmistoj de la historio de kino- 
arto - Ĉoĉo - por helpi al vi paroligi viajn gelemantojn. Ĉiuj ŝatas Ĉoĉon, 
kaj se li ne parolis Esperante, ĉar liaj filmoj estas senvoĉaj, li almenaŭ povas 
akompani vin en via kurso de Esperanto por ĝoje kaj amuze helpi al viaj 
kursanoj plibonigi sian komprenon de nia kara Intemacia Lingvo. Bonan 
ŝancon en via „silenta” instruado kune kun la silenta Ĉoĉo! 


Fariĝu diplomita Esperanto-instruisto! 



manenmane 


En la Ligo blovas vigla vento.... 

La nuntempa pozitiva evoluo de Esperanto en la mondo, laŭ la ekzemplo de 
Francio kaj Ĉinio, spronas la Ligon al pli efika laboro en la kampo de 
lertigado de geinstruistoj kaj diplomado de ili. Pro tio la estraro de ILEl 
pripensis pri novaj ebloj kaj fieras prezenti al vi hodiaŭ la novaĵojn. lli fakte 
estas kvar. Du rilatas rekte al Esperanto-Instruista Trejnado: EIT. 

RITE kaj Madrido: Tio estas jam survoje ekde oktobro 2017. Temas pri 
lertigado per la Reto: Reta Instruista Trejnado de Esperanto (RITE), 
programo de www. edukado. net . D-ino Katalin KOVATS konsentis meti je 
dispono parton de tiu vasta programo kaj doni fortan rabaton al la 

partoprenantoj. La temoj reduktiĝos al gramatiko kaj metodologio. La 
partoprenantoj studos rete, faros taskojn, havos individue diskutojn, 
analizojn kaj korektojn de Katalin KOVATS kaj preparos modellecionon, kiun 
ili prezentos en Madrido okaze de la ILEI-Kongreso en julio 2018. 
Dekmonata studado malĉeesta sub la gvido de Katalin KOVATS, kaj poste 
intensa kurso, tio estas seminario, dum la ILEI-Kongreso, kaj ekzameno. Kaj 
finfme akiro de DIPLOMO. Fine de oktobro 2017 jam 7 personoj ekstudis 
laŭ tiu programo. Estas entute 24 lokoj. Do nepre skuu vian pigrecon kaj 
aliĝu! Ĉiuj informoj troviĝas en la paĝaro de ILEI: www.ilei.info . Ĉefpaĝo 
dekstre: Fariĝu diplomita Esperanto-instruisto en Madrido 

RITE kaj dufoje Poznan 1.1. - 31.12. 2018: Iom sama programo de EIT 
estas tiu ĉi. Gi daŭros de la 1-a de januaro 2018 ĝis la 31-a de decembro de 
la sama jaro. La ĉeestaj partoj estos du, unu semajno en februaro (03- 
10.02.2018) kaj unu semajno fme de septembro (datoj anoncotaj). La parto- 
prenantoj estos en Poznan sammomente kiel la studentoj de la Inter- 
lingvistikaj Studoj kaj havos komunajn partojn; intemacia fruktodona etoso 
naskiĝos sendube. La kunlaboro kun edukado.net estos la sama, kiel en la 
unue prezentita programo RITE kaj MADRIDO. Per tiu alia programo ILEI 
celas akiri pliajn 24 novajn diplomitajn instruistojn de Esperanto. ( Rimarko : 
Povas aspekti malfacile atingi Poznan dufoje dum la jaro. Tamen en Poznan 
ekzistas malmultekostaj loĝebloj; plie tiu programo povos allogi personojn 
el orienta Eŭropo.) 

Tria novaĵo por la membroj de ILEI: ekde la 1-a de januaro 2018 ili havos 
liberan aliron al la instrumaterialo de edukado.net. Tio estas giganta kolek- 
to de pli ol 800 ekzercoj kaj aktivaĵoj por lertiĝi en la lingvo kaj instrui ĝin. 

Kvara novaĵo: tiu kvara rilatas al la „juvelo” de ILEI: la revuo Juna Amiko 
(JA). Skipo laboras por krei belaspektan enhavoriĉan revuon, kiun la 
abonantoj legas eksciante multon kaj amuzante sin en enigmoj kaj ludoj. La 
revuo estas plenkolora kaj aperas kvarfoje jare. Temas pri Intemacia 
Esperanto-revuo de ILEI por progresantaj legemuloj inter 10 kaj 100-jaraĝaj. 
La estraro kaj la redaktoro Stano MARĈEK nepre deziras kreskigi la nombron 
de abonantoj. Por fari tion, la estraro laŭ decido de la Komitato kreis novan 
membrokategorion: supera membro. Tiu ILEI-supera membro havos 
rabaton en la abono de Juna Amiko. Por A-landanoj la kotizo al ILEI estas 
20 EŬR kaj la abono al Juna Amiko estas 18 EŬR. Do kune 38 EŬR. Ekde 
1.1.2018 eblos ricevi paperan IPR kaj paperan JA en la sama koverto pagante 
nur 32 EŬR. Sama rabato prezentiĝas por B-landanoj kompreneble: nuna 
membreco 10 EŬR, nuna abono al JA: 13 EŬR. Kune 23 EŬR. Nun tiuj du 

revuoj kune kostos 18 EŬR. Ĉiuj precizaj informoj iris al la sekciestroj kaj 
reprezentantoj kaj troviĝas en la retejo de ILEI www.ilei.info . Ni certas, ke 
ĉiuj legantoj de Juna Amiko lertiĝas kaj feliĉas vidante la belaspektajn 
paĝojn kaj legante la interesajn rakontojn, raportojn, kvizojn kaj bildstriojn. 
Ni esperas, ke multaj ILEI-membroj uzos tiun novan eblon. Kaj kial ne, ke 
pliaj esperantistoj membriĝos ĉe ILEI per tiu nova sistemo kaj fariĝos superaj 
membroj: la Ligo bezonas vian subtenon en tiu ŝanĝiĝema periodo. 

Kvina novaĵo: EIT Esperanto-Instruista Trejnado en Afriko por 
afrikanoj kaj afrikemuloj! Unujara studado per la Reto kadre de la programo 
RITE de edukado.net kaj unu semajno en Kotonuo, Benino, 4-11 nov. 2018 
kun ekzameno, provleciono kaj diplomo por la sukcesintoj! Ĉiuj detaloj 
troviĝas en la retejo www.ilei.info. 


Unujara EIT plus ILEI-Kongreso. Fariĝu diplomita EO-instruisto! 

Unujara EIT 1.1.-31.12.2018 plus 2 x Poznan. Fariĝu diplomita EO-instruisto! 
Unujara EIT plus unu semajno en Kotonuo. Fariĝu diplomita EO-instruisto! 

Favoro por ILEI-membroj: libera aliro ĉe www.edukado.net al la valorega kolekto de 
Instrumaterialoj. 

Rabato por ILEI-membroj: ricevu niajn revuojn IPR kaj JA papere pagante malpli, 
fariĝante SUPERA MEMBRO. 

Mireille GROSJEAN, Prez. de ILEI 
(NdlR: tiu teksto aperas en du revuoj samtempe: Revuo Esperanto kaj IPR) 


50 jaroj da interlingvistiko en universitato, 
30 jaroj da persona sperto, 

20 jaroj da Interlingvistikaj Studoj 


de Ilona KoUTNY (PL/HU), Gvidanto de la Interlingvistikaj Studoj 

La kompleksa universitata instruado de esperantologio kaj inter- 
lingvistiko komenciĝis per la Esperanto-fako de la Edtvos Lorand- 
Universitato en Budapeŝto en 1966. Fondis ĝin d-ro Istvan SZERDAHELYI, 
kiu ellaboris la studprogramojn kaj lemolibrojn por la universitata fako, kiun 
li gvidis ĝis sia morto en 1987. Ni rememoru ankaŭ pri li en tiu ĉi jaro pro la 
30a datreveno de lia morto! La gestudentoj krom sia alia fako ricevis 
diplomon ankaŭ pri Esperanto. Pluraj konataj hungaraj esperantistoj (kiel 
Zsuzsa BARCSAY pri metodiko, Arpad RATKAI pri movadhistorio, Peter 

RADOS pri literaturo) kunlaboris kun li en la instruado kaj ankaŭ en la 
Hungara-Esperanta vortaro (kiu aperis nur post lia morto en la finredakto de 
Ilona KoUTNY). Pluraj liaj studentoj aktive partoprenas en la Esperanto- 
movado (kiel Zsofia KĜRODY, Marta KOVACS, Istvan ERTL, Imre SZABO, 
Blazio WACHA). Dank’al la agado de Szerdahelyi ankaŭ la oficiala lemeja 
instmado de Esperanto kaj la ŝtataj lingvoekzamenoj en Hungario havis 
universitatan subtenon. 

Ankaŭ la verkanto de tiu ĉi teksto studis ĉe Szerdahelyi kaj engaĝiĝis 
por Esperanto. Ekde 1987 kun Zsuzsa VARGA-HASZONITS (same eks- 
studentino) mi daŭrigis la laboron de Szerdahelyi en la Esperanto-fako. 
Krom la lingvo mi instmis Esperantan gramatikon. Krom la tagaj studoj ni 
fondis en 1991 ankaŭ la intemaciajn esperantologiajn studojn, kie diplomiĝis 
kelkaj eksterlandanoj. Ili servis kiel modelo por la interlingvistikaj studoj de 
UAM, kie mi daŭrigis mian agadon. 

Fondita en 1997 kadre de la Lingvistika Instituto (Fakultato pri 
Modema Filologio) de UAM (Universitato Adam Mickiewicz, Poznano) la 
postdiplomaj Interlingvistikaj Studoj startigis sian unuan gmpon en 1998 
kaj daŭre ĉiun trian jaron la sekvan. Nun, post 20 jaroj startis la 7a inter- 
lingvistika grupo kun 20 partoprenantoj el 12 landoj (Ĉinio, Koreio, Turkio, 
Brazilo, Usono, Francio, Svisio, Germanio, Hispanio, Rusio, Kazakio kaj 
Pollando). La fondaĵo ESF (Esperantic Studies Foundation) jam de 15 jaroj 
(ekde 2002) disponigas kelkajn stipendiojn por studentoj, kio ebligas pli 
grandnombran partoprenon en la studoj. 


Komencjaro 

Partoprenantoj 

Nombro da landoj kaj ilia kodo 

1998+99+00 

8+4+4 

8: BE, CZ, DE, GB, MA, PL, SE, USA 

2002 

22 

12: AT, BE, DE, FI, FR, HR, IR, HU, 

LT, PL, RU, SE 

2005 

25 

13: DE, FR, HR, HU, IR, IT, JP, LT, 

SK, Sl, PL, RU, UKR 

2008 

12 

8: BR, FR, GR, HR, IR, KR, UKR, 

USA 

2011 

21 

11: BR, CH, DE, ES, FR, HU, IT, PL, 

RU, UKR, USA 

2014 

26 

14: BR, ES, PL, SE, GB, BE, NL/RS, CZ, 
SK, HR, RU, HU, IR, CD (Kongo) 

2017 

20 

12: BR, CH, CN, DE, ES, FR, KR, KZ, 

PL, RU, TR, US 


La kursoj havis riĉan programon (16-20.09.2017): prof. Humphrey 
TONKIN gvidis la kurson pri Esperanta kulturo, prezentante ĝin kontraŭ la 
vasta historia fono; kontribuis prof. Aleksander MELNIKOV pri rilatoj inter 
lingvo kaj kulturo kaj pri la personeco de esperantisto; ki - ome d-ro Jukka 
PlETILAlNEN pri Esperantaj revuoj. Same Humphrey TONKIN enkondukis la 
Esperantan literaturon de la unua periodo koncentriĝante pri la poezio, sekvis 
lin Tomasz CHMIELIK kun la prozo de tiu epoko. Eblas aliri fonetikon 
samtempe interese kaj serioze - tion pruvis prof. Nicolau DOLS SALAS per 
sia kurso. Interlingvistiko (en pli malvasta senco) konsistigis la kurson de 
prof. Vera BARANDOVSKA-FRANK, kiu jam povis uzi la proveldonon de sia 
universitata lemolibro pri interlingvistiko. Tiu ĝojiga evento malfermas la 
serion de lemolibroj de la Studoj fontantan el la 20-jara sperto. 

La malnova grupo kiu startis kiel rekorde granda, ankaŭ fme restis 
rekorda, ja 11 gestudentoj plenumis sian fmekzamenon kun defendo de sia 
faklaboraĵo el la terenoj de lingvistiko (Karina OLIVEIRA el Brazilo, Bengt 
Olof ARADSON el Svedio kaj Arina OSIPOVA el Rusio), de interlingvistiko 
(Ida STRIA kaj Michal KOZICKI el Pollando), el lingvopedagogio (Felix 
JlMENEZ LOBO el Hispanio kaj Andre STAES el Belgio), de komunikado 
(Johan DERKS el Nederlando/Serbio) kaj de literaturo (Rafael ZERBETTO el 
Brazilo/Ĉinio, Femando PlTA el Brazilo kaj Xesus MOINOS PARDAVILA el 
Hispanio), aldone kiel la 12a Pawel FlSCHER-KOTOWSKI el la antaŭa grupo. 

Kiel kutime, la lingvopedagogia specialiĝo de latria jaro (kunlabore kun 
ILEl kaj Edukado.net) konsistigas la instruistan trejnadon al kiu eblas aparte 
aliĝi por akiri la instruistan diplomon de ILEl. Ĉi-foje tri partoprenantoj el 
Pollando (Krystyna WOROBIEJ, Marketa WlLKUS kaj Mariusz HEBDZINSKI) 
kaj unu franco (Jean-Claude Roy) akiris ĝin post prezento de fmlaboraĵo kaj 
kompleksa ekzameno. 

La interlingvistikan sesion kompletigis la 4a Interlingvistika Simpozio 
(21-22.09.2017) kun la temo: Rolo de internaciaj ling\>oj ekde la epoko de 

Zamenhof ĝis la nuntempa multkultura mondo kun la celo festi la Zamenhof- 
jaron kaj la 20-jariĝon de la Studoj. Gi estis malfermita por granda publiko 
kun la oficialaj lingvoj: Esperanto, la angla kaj pola. C. 80 partoprenantoj el 
diversaj landoj traktis lingvopolitikon, planlingvojn kaj lingvistikon, litera- 
turon, la movadon kaj instruadon de Esperanto en 3 paralelaj sekcioj dum du 
tagoj; entute okazis 50 prelegoj. 



Surfote: Ekzameno de Karina (ĴUVFJRA kun Nicolau DOLS SALAS, Ilona 
Koutny kaj Aleksander MELNIKOV 


Ĵaŭde por la malfermo, la rektoro de UAM, prof. Andrzej LESICKI, 
sendis gratulleteron; persone esprimis sian altan taksadon por la 20-jaroj de 
la Interlingvistikaj Studoj prof. Maciej KARPINSKI, vicdekano de la Fakultato 
pri Modema Filologio; Stefan MACGlLL, vicprezidanto de UEA, salutis la 
simpozion en la nomo de UEA. La unua ĉetprelego - Humphrey TONKIN: 
Esperanto: A Language Policy Assessment (Esperanto: lingvopolitika 
taksado) - estis malfermita por kolegoj de la Lingvistika Instituto. Vera 
BarandovskA-Frank parolis kiel la dua pri la tereno de interlingvistiko 
kaj prezentis la proveldonon de sia libro pri interlingvistiko. Vendrede 
matene same okazis du ĉefprelegoj: Ilona KoUTNY, gvidanto de la Inter- 
lingvistikaj Studoj, skizis la 20-jaran historion de la Studoj ligante ĝin al la 
50-jara historio de la universitata instruado de esperantologio kaj inter- 
lingvistiko, kiu komenciĝis per la Esperanto-fako de Budapeŝta Universitato 


IPR 17/4M4 






en 1966. Sabine FlEDLER per amuzaj ekzemploj ilustris kiel funkcias ŝercoj 
en Esperanto. 

Ĵaŭde vespere okazis impona bankedo kun la partopreno de la malnovaj 
kaj novaj gestudentoj, instruistoj de la Studoj, prelegantoj de la Simpozio kaj 
gastoj ĉe bongusta verspermanĝo kaj muzika programo (kontribuis Zuzanna 
KORNICKA kaj la franca grupo La Kompanoj). La gvidanto de la Studoj 
dankis la instruistan stabon kaj ESF pro ilia kunlaboro, rememoris pri tiuj 
kiuj festas specialan naskiĝtagon en tiu ĉi jaro kaj pri la ĉi-jare forpasinta 
Zbigniew GALOR, kies kontribuo al la Studoj restas neforgesebla. Si gratulis 
la gestudentojn, kiuj sukcese finis siajn studojn. Aliflanke Humphrey 
TONKIN kun Katalin KOVATS dankis ŝian ĝisnunan sindediĉan laboron. 
Semajnfme la kunesto daŭris dum la tradicia kultura festivalo Arkones, kun 
prelegoj, muziko, filmoj. 

Bibliografio: 

K0UTNY llona 2016: Esperantologio kaj formado de Esperanto-instruistoj en 
universitato. En: Prelegaro de la Tria Tutmonda Kolokvo pri lnstruado do 
Esperanto. Red. GROSJEAN, Mireille. ILEI 26-33. 
h ttp://www. staff. am u. edu.pl/~in terl/in terlin gvistiko/dokumen toj. h tm I 
K0UTNY Ilona: Loke kaj fake, internacie kaj home. Prof. Istvan Szerdahelyi (1924- 
1987). En: Internacia Pedagogia Revuo 2009/3: 23-29. www.ilei.info/ipr/IprQ93.pdf 


Ideala solvo por komplika situacio 


de Mireille GROSJEAN (Svislando) 

En Afriko ekzistas multaj lokaj lingvoj. Homoj uzas ilin ĉiutage por 
saluti, por demandi „Ĉu vi dormis bone?” kaj en similaj kutimaj situacioj. 
Do infanoj aŭdas ilin, uzas ilin, ili estas la denaska lingvo, la denaskaj 
lingvoj, de afrikaj infanoj. En la lemejo venas aŭ tiu lingvo aŭ la kolonia 
lingvo, franca aŭ angla aŭ portugala. Tio dependas de la Ŝtato. Plej ofte la 
instrulingvo estas la kolonia lingvo, en kiu troviĝas la fakaj lemolibroj kaj 
ĉiuj scioj. 

Do imagu: la lemanto komencas frekventi la elementan lemejon uzante 
nekonatan lingvon. Ĉu konata, ĉu ne konata, rni klarigu. Kompreneble la 
kolonia lingvo aŭdiĝas ĉe radio kaj televido. Do la infanoj aŭdas ĝin. Ĉiuj 
komunikoj de la Ŝtato al la loĝantoj estas en tiu lingvo, tamen tio ne tuŝas la 
infanojn. Do tiu plonĝado en ne konatan lingvon en la lemejo estas malfacila 
paŝo. Ni aldonu, ke la skribmanieroj de la angla kaj la franca estas aparte 

malfacilaj; kiu povas aserti, ke la francan lingvon oni skribas facile, se oni 
kapablas paroli ĝin? Neniu. Same pri la angla. 

La unua tasko en la elementa 
lemejo estas lerni skribadon kaj 
legadon. Do malkovri la lite- 
rojn kaj la fakton, ke ili rilatas 
al tio, kion oni aŭdas. En la 
vilaĝo Klouekame en Benino 
mi vizitis lemejon, kie la tuta 
instruado, inkluzive kalkula- 
don, okazas en la loka lingvo 
aĝaa (adja). Tio daŭras tri 
jarojn. Tio alportas du gigan- 
tajn avantaĝojn: unue la infanoj 
konas la lingvon, ili uzas ĝin 
parolante dum la tuta tago en 
sia familio. Due tiu lingvo, 
same kiel aliaj afrikaj lingvoj, 
estas skribataj per la Intemacia 
Fonetika Alfabeto (IFA). Mi 
povis konstati, kiom enorma 
avantaĝo tio estas. Ĉiu sono de 
la lingvo skribiĝas ekzakte per unu litero aŭ signo, ĉiam per la sama. Estas 
fakto, ke tiuj lemantoj lemas facile kaj plie, ili kapablas helpi en la lemado 
de la franca al siaj gefratoj, kiuj ne havis la saman ŝancon. Tion la instruistoj 
povis konstati kaj ili raportis tion al mi. 

Mi ne sukcesis ekscii, kiam precize venis la decido, ke oni skribu la 
lokajn lingvojn (en Benino kaj Togolando) per tiu Alfabeto IFA. Verŝajne 
jam antaŭ la sendependiĝo, antaŭ 1960. Mi devis lemi la Fonetikan 
Alfabeton okaze de miaj studoj en Svislando en 1968. Do en la klasoĉambro 
en Klouekame mi sukcesis laŭtlegi frazojn, kiuj staris sur la tabulo. Iuj miris: 
ĉu vi parolas nian lingvon? Tute ne. Mi ne komprenis tion, kion mi legis, sed 
mi sukcesis produkti la sonojn legante la de mi konatajn signojn. Aldona 
rimarko: oni kutimas diri, ke ne ekzistas skribmanieroj tipe afrikaj. Mi 
eksciis, ke en la kolonia tempo eŭropanoj trovis alfabetojn kaj malpermesis 
ilian uzon, viŝis afrikajn alfabetojn. Do pri tio ni devas konsciiĝi. 

Bedaŭrinde tiu alfabeto IFA ne ekzistis fme de la deknaŭa jarcento. Pro 
tio Zamenhof devis inventi ĉ, ĝ kaj aliajn signojn. 

Freinet-pedagogio - Parto II 
La teorio pri multfaceta praktiko 


- El la teknikoj de la Freinet-pedagogio - 

de Monika MOLNAR (Svislando/Hungario) 

„Kiam metiisto havas malbone fiinkciantan atelieron kun eksmodaj 
maŝinoj, kiuj grincas kaj pene funkcias, li ne koleriĝas kontraŭ la maŝinoj, 
ne devigas ilin pli bone funkcii. Li ne insultas tiujn sciante, ke tio neniel 
helpus... Anstataŭ tio, li klopodas modemigi sian atelieron. Same, ankaŭ ni 
povas provi modemigi la ilojn de la Lernejo, plibonigi ĝiajn teknikojn por 
iom-post-iome ŝanĝi la rilaton inter la Lemejo kaj la Vivo, inter la infanoj 
kaj la instruistoj adaptante aŭ readaptante la Lemejon al sia ĉirkaŭaĵo por pli 
bona efiko de niaj investoj.” (C. Freinet) 

La tradicia lemejo koncentriĝas sur la instmendan materialon kaj sur la 
programojn, kiuj difmas tiun ĉi materialon. La Freinet-pedagogio renversas 
tiun ĉi tendencon proponante lemejon, kiu la infanojn metas en la centron. 
La Freinet-pedagogio - kreita de Celestin FREINET kaj lia edzino, Elise 
FREINET - baziĝas grandparte sur la libera infana sinesprimo tra la tiel 
nomataj teknikoj, kiel la liberaj tekstoj, liberaj desegnoj, lemeja kores- 
pondado, presejo, lemanta ĵumalo ktp. 

Freinet mem neniam parolis pri „ metodo ”, sed pri „ teknikoj ”, ĉar la 
teknikoj evoluas kaj tiu ĉi aspekto ja tre gravis por li. Siatempe li listigis 28 
teknikojn kaj konsilis eĉ la vicon laŭ kiu indas enkonduki ilin por transformi 
klason laŭ la t.n. labor-edukado. Por interesiĝantoj valoras trastudi tiujn 
teknikojn ne nur pro historia trarigardo, sed ankaŭ pro pli bona kompreno de 
la koncepto, sen forgesi, ke tiuj teknikoj ŝanĝiĝis jam en la tempo de Freinet 
mem, kelkaj aldoniĝis, aliaj forfalis. Esence gravas, ke ĝi ne estu iu rigida, 
malfleksigebla, devige sekvenda listo. Kiel diris Freinet: ne estas absolute 
necese praktiki samtempe ĉiujn tiujn teknikojn, multe pli gravas kompreni la 
logikon, kiu kunigas ilin. 

Tiuj teknikoj ofte estas prezentataj sub diversaj ordigoj laŭ diversaj 
bezonoj. Unu el la plej trafaj prezentadoj - por pli bone komprenigi ĝuste 
tiun kunligan logikon - grupigas ilin en kvin grandajn grupojn: 

1) La teknikoj de libera sinesprimado (ekz. liberaj teksto, desegno; debatoj; 
muzika, korpa, manlabora, teknika, matematika kreadoj ktp) 

2) La teknikoj de komunikado (ekz. lemejaj korespondado, interŝanĝo, 
ĵumalo; infanaj konferencoj, prelegetoj ktp) 

3) La teknikoj de ĉirkaŭaĵ-analizado (ekz. klas-promenadoj; personaj 
enketoj; plantadoj; sciencaj eksperimentoj; aktualaĵ-analizadoj ktp) 

4) La teknikoj de personecigado (ekz. memkorekteblaj ekzercoj; ordigitaj 
dokumentoj; labor-biblioteko ktp) 

5) La teknikoj de organizado kaj de kunlabora, komunuma vivo (ekz. 
atelieroj; laborplanoj; taksadoj; atestiloj; lemeja konsilio ktp) 

Ĉiuj tiuj teknikoj estas bone pripensitaj, prilaboritaj post atentaj observadoj 
de la infanoj kaj ĉiuj valorus detalan analizadon. Tamen, pro manko de loko, 
ni priskribu nun nur unu el ili, kiu estas la lemeja korespondado. Tiu ĉi 
tekniko ne estas hazarde elektita, ja kiel aludite jam en la unua parto, ĝi ligas 
Esperanton rekte al la Freinet-pedagogio. 

Freinet ekvidis en Esperanto eb- 
lojn, kiuj kongruis kun liaj princi- 
poj kaj teknikoj kaj pro tio li ek- 
uzadis ĝin. Ĉu tio signifas, ke la 
teknikoj de Freinet ne estas liaj 
propraj teknikoj? La orginaleco de 
Freinet ne tiom estas la propra- 
persona malkovro de novaj pedago- 
giaj teknikoj, sed la adapto kaj 
integrado de manieroj kaj teknikoj 
de aliaj pedagogoj, kiuj agis adek- 
vate kun la valoroj defenditaj de 
Freinet tra originalaj didaktikaj alproksimiĝoj. Do, Esperanto rolis kiel unu 
el tiuj teknikoj, ja ĝi portas en si mem (evidente krom sia propedeŭtika 
valoro) plurajn samajn celojn, kiujn enhavas ankaŭ la pedagogio de Freinet: 
transdono de toleremo, respekto, demokratio, kunlaboro ktp. 

Rilate al la lingvoj Freinet diris: „Oni lemas lingvon ne por koni, sed 
por uzi ĝin.” „La ĉefa elemento, la motivado, kiu estas la motoro de nia 
pedagogio, restas la plej grava ankaŭ ĉi-terene.” Sekvante la gvidlinion, la 
bazojn kaj la principojn de la Freinet-pedagogio konceme la lingvojn, oni ne 
devus instrui ilin kiel lemobjektojn, sed uzi ilin tiom vivproksime, kiom tio 
eblas. Unu eblo por tio - el pluraj - estas la lemeja korespondado. 

Sendepende de diversaj kondiĉoj, natura lernado per 
korespondado estas ĉiam: 

- natura lem-metodo por la legado kaj la skribado de 
leteroj 

- preparo por pensi kaj esprimi sin en alia lingvo 

- natura motivado por diversaj kreadoj 

- riĉa fonto de konsciiĝo pri aliaj personoj kaj kulturoj 

- malfermiĝo al la mondo ktp. 

Laŭ Freinet: „La korespondado kun geografie pli-malpli 
malproksima alia klaso estas malfermiĝo de la lemejo al senfine riĉa ekstero. 
Tiu ĉi (la korespondado) pennesas unuavice motivadi la skribadon, la 
legadon, la desegnadon. Tiu ĉi konkrete malkovrigas aliajn vivmanierojn, 
aliajn geografiajn kaj kulturajn aspektojn. Tiu ĉi kreas interesojn kaj celojn. 
Tiu ĉi ebligas akiri publikon kaj interagantojn por ĉiuspecaj kreadoj. La 
infanoj povas dividi kun siaj korespondantoj esplorojn, malkovrojn, legaĵojn. 
Gi havas ankaŭ emocian flankon, ĉar la korespondado okazas de klaso al 
klaso, sed ankaŭ de infano al infano: ĉiu havas sian korespond-partneron. Se 
oni sukcesas trovi la bazajn monrimedojn, oni eĉ povas vojaĝi malpli koste, 
ja ĉiu infano loĝos ĉe sia korespondanto.” Ci-lasta aspekto -bedaŭrinde - ne 
ĉiam estas realigebla, ja ĉefe pere de Esperanto oni povas krei kontaktojn 
kun vere tre foraj infanoj kaj jam nur la vojaĝ-bileto estus sufiĉe kosta. 



Sed kial elekti Esperanton kaj ne iun alian lingvon, se ni volas profiti 
(fakte profitigi la lemantojn) de la avantaĝoj de la korespondado en alia 



lingvo ol la nia (kiu ĉe Freinet estis la franca)? Laŭ C. Piron, svisa psikologo 
kaj tradukisto-protokolisto ĉe UN: „Transiri el la franca rekten al alia nacia 
lingvo estas transiri el iu tre kompleksa, rigida kaj arbitra sistemo al alia tre 
kompleksa, same rigida kaj arbitra sistemo ... estas neglekto de tre grava 
etapo, kiu estas la «elkodigo».” Kompreneble lia aserto validas ne nur por la 
franca, sed por iu ajn nacia lingvo. Laŭ H. Frank, germana universitata 
instruisto kaj esploristo: „La lemado de Esperanto bezonas malpli da tempo 

ol kiom ĝi gajnigos por la lernado de aliaj fremdaj lingvoj, kiu gajno povas 
esti 20-50%-a laŭ la diversaj lingvoj.” Tiun diron subtenas pluraj, 
diverslande realigitaj lemejaj eksperimentoj. 



Freinet metis grandan akcenton sur la komunikadon. La lemeja 
korespondado oferdonas tre impresan pedagogian kaj interkulturan mal- 
fermon. Ene de ĝi la infanoj kreas, skribas, desegnas, legas, malkovras 
novaĵojn kune kun siaj alilokaj „samsortanoj”. Kreiĝas sentimentaj ligoj inter 
la diversaj gelemantoj kaj interŝanĝiĝas eksperimentoj, malkovroj. 



Apud la pozitivaj pedagogiaj rezultoj de la lemeja korespondado estas 
ne-neglektendaj ankaŭ la moralaj rezultoj. La intemaciaj korespondadoj, 
vekante interesiĝon pri aliaj landoj, popoloj, kutimoj ktp., malfermas ne nur 
la spiriton, sed ankaŭ la koron. Estas malprobable, ke infano, kiu dum 2-3 
jaroj praktikis entuziasme, kun intereso korespondadonkun alilandaj infanoj, 
fariĝu junulo facile envolvebla en mensogajn, rasismajn agadojn, propa- 
gandojn sen konsidero pri homaj valoroj, sen provo serĉi la veron pli 
profunde. Pripensante la diversajn avantaĝojn, kiujn oferdonas la kores- 
pondado, tiu ĉi lasta en nia nuntempa - foje sufiĉe tempesta - mondo estas 

vera sociala atuto. Legante la romanon „La eta princo” de Saint-Exupery, oni 
facile eksuspektas, ke eble tiu tendenco eĉ ne estas tiom lastatempa aperaĵo? 
„La homoj ne plu havas tempon por ion ajn koni. Ili aĉetas tute pretajn 
objektojn ĉe vendistoj. Sed, ĉar amikvendistoj ne ekzistas, homoj ne plu 
havas amikojn.” Korespondado povas konduki al valoraj amikecoj, sed eĉ se 
ne nepre, almenaŭ la pensmaniero de la korespondanto havis eblon laŭiri 
vojon en bonan direkton, kiu povas influi la personecon pozitive. 


Ĉu estas facila nia lingvo Esperanto? 


de Tatjana AUDERSKAJA (Ukrainio) 

Sajnas, ke la demando en la titolo estas naiva: ĉu ne ĉiuj scias, certas, 
konvinkitas, ke ĝi estas la plej facila el ĉiuj homaj lingvoj? Ankaŭ mi tiel 
pensis; sed multjara sperto de instruisto pri Esperanto pli kaj pli konvinkas 
min pri la malo: en tio, ke ne ekzistas facilaj lingvoj, ke ĉiu lingvo facilas aŭ 
malfacilas laŭ sia propra maniero, kaj tio, kio ŝajnas esti facila por unu 
persono, tute malfacilas por alia. Oni supozas, ke la ĉefa avantaĝo de 
Esperanto estas la facileco de ĝia gramatiko. Sed... ĉu ĝuste gramatiko estas 
la plej grava el ĉiuj obstakloj dum lemado de iu lingvo? 

Kiel konate, ekzistas du diversaj tipoj de homa menso: unu estas 
dominata de la dekstra cerba hemisfero, la alia de la maldesktra. De tio 
dependas logika aŭ imagema direkto de la menso. Kaj la facila strukturo de 
nia lingvo estas alloga precipe por logikemuloj. Guste por ili estas ĝojo, de 
unua fojo ekkompreni la kemon de nia lingvo: ĝian senliman esprimeblecon, 
konsistantan en „kubeta sistemo”, kiam afiksoj kaj radikoj libere kunmetiĝas 
laŭ deziro de 1’ parolanto. Kaj la strikta sistemo de vortfmaĵoj de unu flanko 
ordigas tiun kubaron, sed de alia ankoraŭ plivastigas, multfacetigas ĝin. 

„Kreokapablo de la lingvo”, uzado de ĝiaj ebloj surbaze de la klare 
komprenataj reguloj - jen estas genia ideo de Zamenhof, kaj nun ĝi estas unu 
el la ĉefaj allogaĵoj por lernado de Esperanto. Sed tio ĉi allogas, kiel mi diris, 
nur homojn logikemajn, raciemajn, por kiuj la ĝuo estas KOMPRENI, kaj 
krei mem laŭ la komprenitaj reguloj. Do, nia lingvo, estante racia, verŝajne, 
estas destinita nur por raciemaj homoj? Ja tute ne; ni ĉiuj scias, ke ĉe ni 
abundas individuoj de ambaŭ tipoj. 

Famas la kluboj, kie artemaj personoj instruas la lingvon al same 
artemaj personoj, kantante kaj teatrumante kun ili. Tiam oni ne memorfiksas 
logikan ĉenon, sed perceptas la vivantan lingvon, kun ĉiuj vortnodoj kaj 
esprimoj, jam pretan frazon, belstilan kaj belsonan. Oni influas ne racion, sed 
sentojn de homoj, kiuj estas gvidataj ĝuste per sentoj - kaj la pedagogia efiko 
estas senriproĉa. 

Homoj kun domino de la dekstra hemisfero perceptas la mondon en 
imagoj, en fenomenoj, en ĉi-momento, sed ne en evoluo. Por ili estas pli 
facile ellemi 100 apartajn vortojn aŭ esprimojn, ol ekposedi nur 10 da ili plus 
la regulon, kiel produkti aliajn 90 el tiuj 10. Guste tial sufiĉe multaj personoj 
povas sur iel-tiel kontentiga nivelo ekposedi la anglan, kun ĝiaj sennombraj 
ekskludoj; - sed ja ĉiuj tiuj ekskludoj jam estas indikitaj, oni ne devas PENSl 
kaj KOMPRENl - nur memorfiksi la jam preskribitan! Klare, ke por tiaj 
homoj facileco de nia lingvo tute ne estas evidenta. Tial ne povas ekzisti 
unusola metodo por instrui Esperanton al ĉiuj. Laŭ mia opinio, por havi 
bonajn rezultojn en instruado, oni devus dekomence kontroli la ecojn de la 
lemontoj per la plej facilaj metodoj. Ekzemple, homoj kun domino de la 
dekstra cerba hemisfero, se petataj kruci la brakojn surbruste, kutime 
maldekstran brakon metas supren. 

Se ekzistas eblo, oni povas uzi ankaŭ pli komplikajn kontrolilojn, kaj 
poste, laŭ iliaj rezultoj, dividi sian grupon kaj apliki al ĉiu areto ĝuste tiun 
metodikon, kiun ili bezonas. Instrui logike al logikemuloj kaj sense al 
sensemuloj (per ludoj, kantoj, teatraĵetoj). Tio ŝajnas esti malŝparo de fortoj 
por la instruisto, sed la rezultoj de tia „homkongrua” instruado estos multoble 
pli sukcesaj, ol se oni aplikos unusaman metodikon al plej diversaj 
individuecoj! Ĉu fortoj de la instruisto ne multobliĝas, se li vidas la 
fruktodonecon de sia laboro? Ĉu la celo de instruisto ne estas elformi 
LINGVOPOSEDANTON? Homon, kiu ĜOJOS pro sia kono de la lingvo, 
kaj tial volonte uzas ĝin? Do, kreu ni kontentajn homojn, feliĉajn homojn, 
kaj tial Esperanto prosperos en la estonteco ©. 

Mi komprenas, certe, ke la instruisto mem posedas sian propran 
individuecon, kaj li/ŝi povas agi nur laŭ sia propra naturo; kaj ke lemantojn 
allogas ne nur la lingvo, sed, eble ĉefe, la personeco de la instruisto. Kaj 
lemantoj de iu instruisto havas ion komunan inter si mem kaj iamaniere 
similas al la instruisto, ĉar ili dividas kun li liajn ideojn, liajn inklinojn kaj 
kredojn - aliokaze kial ili restu liaj gelemantoj, se nenio el tio, kion 
proklamas la instruisto, interesas kaj allogas ilin? Tio estas absolute klara 
fenomeno ĝuste en instmado de Esperanto, nedeviga kaj ŝajne nebezonata 

objekto, kiu „estas lemigata nur per iuj specialaj rilatoj inter proponanto kaj 
ricevanto de tiel specifa aĵo, kiel intemacia lingvo”. 

Eble, en la epoko de Interreta studado rezonadoj pri la rolo de instruisto 
sonas ridinde: pri kiu klubo, kurso kun maksimume kelkdek personoj oni 
arogas paroli, se rete lemas dekmiloj? Sed kompam ni la rendimenton, 
efektivecon de ambaŭ tipoj: ĉu egalas, kiam restas unu lemanto el 20, kaj 
unu el 2000? Kiom ajn la mondo penas senigi nin de ajnaj homaj, interhomaj 
rilatoj, tamen ili persistas... kaj ofte ĝuste en Esperanto-kluboj. La plej saĝa 
solvo de preskaŭ ĉiuj problemoj estas: ne „aŭ...aŭ” , sed „kaj...kaj”. En la 
reto ekzistas bonegaj instruiloj por ĉies gusto. Oni ĉerpu libere kaj plenmane, 
ankaŭ por modesta hom-al-homa instruado. Kaj rilate al diversaj tipoj de 
instmado, mi devas diri, ke mi tute ne alvokas niajn geinstruistojn spliti sian 
personecon kaj agi kontraŭ sia propra personeco, sed proponas, male, ke ili 
kredu al si mem kaj ne obeu al unusola „ĉionkonkera” metodiko, sed 
disvolvu siajn proprajn eblojn. Ja „homkongrua” pedagogio devas kongrui 
ne nur kun instruataj, sed ankaŭ kun instruantaj! 

Se plej diversaj instruistoj produktos plej diversajn esperantistojn, tiam 
Esperanto, eble, „ĝisvivos ĝis la 2020-a jaro”, kaj ne restos nur bizara hobio 
de malvasta kaj maljuna gmpeto. Esperanto donis feliĉon al nia vivo; kial ĝi 
ne prilumigu ankaŭ la vivon de niaj genepoj? 

Noto de Mireille GROSJEAN : Claude PlRON, psikologo, kutimis klarigi, ke okaze de 
lernado kaj uzado de Esperanto, la du hemisferoj de la cerbo, unu logikema, la alia 
kreema, laboras en plej vasta harmonio, kaj ke tio donas apartan ĝojon, plezuron, al 
la lingvouzanto. 


La universitato povas funkcii alimaniere 


Vicente MANZANO-ARRONDO (Hispanio), vmanzano&MS. es 

La universitato vivas en malfacila tempo. Pro la ekonomia integrisma 
tutmondigo, preskaŭ ĉiuj universitatoj de la mondo elektadas konduti laŭ la 
fabrika modelo. Ili devas produkti sciencajn artikolojn uzante la anglan 
lingvon. Ili devas produkti utilaĵojn por la produktantaj agantoj. Ili devas 
atingi multe da mono por fari multekostajn projektojn, pri kiuj oni ne scias 
por kio ili utilas. Ili devas produkti diplomitojn, kiuj devas plene uzi la anglan 
kaj akumuli multekostajn kursojn por serĉi postenojn en la agresema labora 

tutmondo. Kaj la universitatanoj devas senripoze montradi, ke ili meritas 
ricevi la provizoran verdikton „senkulpa”. Pro tio, hodiaŭ la universitato 
estas batalkampo; ĝiaj membroj estas batalistoj unu kontraŭ aliaj; kaj ĉiuj 
devas montri, ke eble li aŭ ŝi estas la plej bona. La realo ne laŭlitere estas tia. 
Sed tio estas la celo de la konkurema fabrika modelo. Multaj homoj ne sekvas 
ĝin, eĉ iuj klopodas anstataŭigi ĝin serĉante la universitaton, kiu helpos 
plibonigi la mondon per koniloj. Sed la plimulto elektas la modelon pensante 
„altemativo ne ekzistas kaj mi ne estas heroo”. Preskaŭ ĉiuj el ili finfme 
grandigas la perdintaron, ĉar nur kelkaj povas esti la elektitaj. Ĉi tiu sistemo 
estas la sama por la institucia nivelo kaj ankaŭ por la landoj, kies universitatoj 
ludas la ludon. 

La priskribo estas deprima. Mi pensas tiel, sed ankaŭ ion pli. Paŭlo 
FREIRE (vidu IPR 2016/4 p.29 ) diris proksimume „La aĵoj ne estas, la aĵoj 
estas estantaj; ni estas skribantaj tiun mondon sed ni povus esti skribantaj 
alian; ni estas historiaj uloj”. Pro tio, loka gmpeto de universitatanoj 
renkontiĝis antaŭ nelonge, fakte en novembro 2016 por helpi ŝanĝi la 
situacion. Ni esploras pri akademia subpremado kaj liberigo, lingva justeco, 
malfermita softvaro kaj similaj aferoj. La grupeto estis formita de kvar 
studentoj de psikologio, tri profesoroj de diversaj fakoj kaj unu ano de la 
administrado. Ni volis fari nerapidan kaj plezurigan ŝanĝon, montrante ke 
oni povas konstmi universitaton alimaniere. Por tio, ni gmpiĝis en ĉi tiu jaro 
2017 (ni ankoraŭ estas konstruantaj) kaj komencis fari kelkajn agadojn. La 
antaŭlasta el ili estis enketo inter preskaŭ 400 studentoj pri la konoj kaj la 
sintenoj ĉirkaŭ la angla kaj Esperanto, kaj pri la varbadpovo de mallonga 
teksto, kiu prezentas la lingvon. La rezultoj estas tre utilaj por plibonigi niajn 
estontajn agadojn. La lasta ago estis seminario en la 21a de aprilo ĉe la 
Fakultato de Edukado de la Universitato de Sevilo (Hispanio). Ni atingis 
apogon de nia institucio uzante la kutimajn ilojn por tio. Kaj ni sukcese 
klopodis ankaŭ, ke la studenta ĉeestontaro povu atingi senkostajn kreditojn. 
Dum la dek horoj de la agado, ni faris prelegojn pri Esperanto, universala 
strukturo, lingva justeco kaj universitata subpremado; ni montris rezultojn de 
niaj teoriaj kaj empiriaj esploradoj; kaj ni faris trihoran atelieron. La rezultoj 
estas tre informoplenaj. Post tiu seminario, ni grandigis la varbadan grupeton 
kaj desegnas ambician agadon por la tuta sekva universitata jaro. 

Oni povas esperi, ke malplimulta parto el la studentaro rapide aliĝos al 
niaj proponoj. Sed ne okazos sammaniere rilate al la profesoraro. Mi bone 
konas miajn universitatajn kolegojn. lli enmetas informojn en sian menson, 
sed diras nenion dum longa tempo. Poste, ili komencas digesti ĉion kaj 

bezoni respondojn. Kelkaj el ili alvenos al mia laborĉambro por scii pri „tiu 
senutila afero” per malproksima sinteno; pluraj el ili konas mian laboron 
rilate al la universitata subpremado kaj miajn sciencajn artikolojn pri la 
fabrika modelo (verkitaj hispane). Ili bezonas multe da tempo por rimarki, 
ke alia universitato eblas kaj ili povas esti ŝanĝagantoj sen kariere morti dum 
la vojo. Por tio, ni bezonas vin. Nur kiam niaj kolegoj vidas aliajn 
profesorojn el la mondo, kiuj uzas „tiun senutilan aferon”, ili komencos pensi 
alimaniere. Laŭ ili, nur la fabrika modelo ekzistas, kaj ni devas kompreni, ke 
neniam estas la tempo de herooj. Ni, la sevila universitata grupeto, havas 
energion, ideojn, kialojn, emociojn, sukceson kaj jam sperton. Ni povas 
labori solaj, kaj faros tiel. Sed se la aktivulaj universitataj esperantistoj el la 
mondo konstruus reton... 


El la landoj kaj sekcioj... 


Belgio 

La 10-an de majo delegacio de 
FEL kaj ILEI renkontis reprezen- 
tantojn de ĉiuj kupoloj pri instru- 
ado en Flandrio por paroli pri 
Esperanto kiel pedagogia instru- 
mento pri instruado. Komence de 
2016 la Flandra ministrino pri 
instruado, Hilde CREVITS, lanĉis 
publikan debaton pri la finaj lemo- 
celoj de instruado (= kion la ler- 
nantoj devas scii post la fmo de la 
elementa instruado aŭ mezlemejo). Leo De COOMAN kaj Dan VAN HERPE 
tre aktivis. En majo 2016 Dan VAN HERPE kaj Nicky ĴANSSEN, sekretariino 
de FEL, havis kontaktojn kun Flandraj parlementanoj. Ili ricevis la broŝuron 
de Edward SYMOENS „La sociopolitika, pedagogia kaj kultura valoro de 
Esperanto” (en la nederlanda). Kathleen HELSEN, prezidantino de la Flandra 
Konsilaro pri Instruado, reagis kaj finfine estis renkonto la lOan de majo 
2017. Dan VAN HERPE, Andre STAES, Kristin TYTGAT kaj Yves 
NEVELSTEEN estis la esperantistoj. Estis krom Kathleen HELSEN ankaŭ 
reprezentantoj de la Katolika instmado en Flandrio, la ĉefkonsilanto de la 
mezlemejoj de la Instruado de la Flandra Komunumo, reprezentanto de la 

malgrandaj novaj lemejoj kiel Steiner, reprezentanto de la Katolika 
Universitato de Leuven kaj reprezentanto de la Flandra Instruada Konsilio. 
Andre STAES studas Interlingvistikon en Poznano kaj faris nederlandlingvan 
tradukon pri la fmverko „Lingvaj eksperimentoj de la lastaj 100 jaroj pri la 
propedeŭtika valoro de Esperanto, ĉefe por la instmado de lingvoj”. 

FEL preparis mapon kun Monato kaj oni disdonis ĝin kune kun la libretoj de 
Helmar FRANK, Edward SYMOENS kaj Angela TELLIER. 

Marc CUFFEZ 


Ĉinio 


Voĉlegado por Zamenhof-jaro 

La 19-an kaj 20-an de oktobro, en la elementa lemejo Baotalu de Zhenjiang- 
urbo, Jiangsu provinco, Cinio, okazis filmprezendado de la intemacia 
konkurso de mallongaj filmoj pri „Teo kaj Amo” kaj legado por „Zamenhof- 
Jaro”. La premiitoj el Ĉinio, Rusio, Ĉehio, Usono kaj Slovakio kaj 200 
instmistoj kaj gelemantoj de lokaj elementaj lemejoj partoprenis en la 
aktiveco. Jaŭde, kvar el lapremiitaj filmoj taŭgaj por infanoj prezentiĝis. Ili 
estas „Teo ligas avon kaj nepon” (Tianjin-a Esperanto-Asocio), „Mi soifas” 
(Germanio, Svedio), „Granda Knabo” (Rusio) kaj „Patrino” (Ĉehio, Ĉinio 
kaj Slovakio). 



Vendrede okazis la aktivado por 
legado en la elementa lemejo 
Baotalu. Geknaboj voĉlegis poe- 
mojn kaj prozaĵojn en la ĉina 
lingvo kaj Esperanto. 

La geknaboj de la lemeja EO- 
societo voĉlegis „Aŭtuno venas”, 
„En la domo”, „La homo kaj la 
sezonoj”, „Amika rondo”. Iu kna- 
bo rakontis antikvan francan 


rakonton „La fosilo”. La Espe- 
ranta prononco de la geknaboj 
estis laŭdata de famaj kaj veteranaj esperantistoj, kiuj venis de Ĉina Radio 
intemacia, kaj de s-ino GONG Xiaofeng (Arko), vicprezidantino de ILEI. Ili 
diris, ke le geknaboj eĉ pli bone prononcas ol iuj plenkreskuloj. La msa 
premiitino Olga SHILIAEVA diris, ke ilia prezentado estas ĝojige surpriza. Si 
invitis ilin veni al Rusio kaj interŝanĝi opiniojn kun lokaj esperantistoj. 


La elementa lemejo Baotalu estas malnova lemejo kun historio ligita kun 
Esperanto. Tiel fme kiel en la tridekaj jaroj de la lasta jarcento s-ro Fu 

Naowu, unu el la pioniroj de la ĉina Esperanta Movado jam organizis kaj 
gvidis en la lemejo Esperantan grupon, kies aktivado havis gravan influon 
kaj faris akceladon al la disvolviĝo de la Esperanta movado de Cinio. La 
geesperantistoj de la lemejo jam partoprenis plurfoje enlandajn kaj 
intemaciajn Esperantajn kongresojn, kaj havis renkontiĝojn kun alilandaj 
esperantistoj. Oni ankaŭ konstante kontaktiĝis kun eksterlandaj esperantistoj 
per interreto; unu el la instruistinoj de la lemejo eĉ ricevis la urban honor- 
medalon de la franca urbo Moutiers, kaj plie, du jarojnpost tio, la Esperanto- 
societo de la lemejo ricevis la urban honor-medalon de la franca urbo 
Fontaine. La Esperanto-societo ankaŭ estis honore elektita kiel unu el elstaraj 
societoj de nia urbo kaj gajnis la unuan premion. 

Ĉi tiu serio da agadoj riĉigas la postlecionhoran vivon de la geknaboj kaj 
plifortigas ilian memfidon pri la lemado. Kiel s-ro WANG Chongfang, la 
fama esperantisto, tradukisto, kompilisto de la Ĉina-Esperantakaj Esperanta- 
Ĉina vortaroj, diris, „Se ellemi unu fremdan lingvon signifas malfermi 
fenestron, tiam elleminte Esperanton, vi jam malfermis ĉiujn fenestrojn, tra 
kiuj vi povas vidi la tutan mondon.” La Filmprezendado pri Teo kaj Amo kaj 
la legado por „Zamenhof-Jaro” certe puŝos la Esperantan agadon de la 
lemejo pli antaŭen. 

Pere de Esperanto, kun teo en la maldekstra mano kaj kun amo en la dekstra, 
la geknaboj vivu en feliĉo! 



SHlXueqin (Neĝeta) 


IPR 17/4 >27 






Germanio 

SALO en la valo: La 12-a Somera Arbara Lernejo por ĝemelurbaj 
gelernantoj el Herzberg (DE) kaj Gora (PL) organizita en Herzberg 
am Harz - la Esperanto-urbo 

Gelemantoj el ambaŭ urboj kun siaj instruistinoj pasigis en la somero 2017 
unu semajnon kune en Sieber, urboparto de Herzberg en la suda parto de la 
Harz-montaro, en la valo de la rivero Sieber. Tia Somera Arbara Lemejo 
estis organizita nun la 12-an fojon en sinsekvo kaj ĝi proponis al la 
partoprenantoj ludhavan lernadon de Esperanto sub la gvido de Zsofia 
K6rĜDY kaj Michaela STEGMAIER. La gelemantoj estis dividitaj en du 
grupojn laŭ la niveloj de lingvaj kapabloj: kelkaj estis spertaj lingvouzantoj, 
ĉar ili jam lemis Esperanton de kelkaj jaroj en sia lemejo kaj partoprenis en 
someraj lemejoj en la antaŭaj jaroj. 



Aliaj estis komencintoj, do havis nur iom da antaŭscio pri Esperanto, sed 
dum la semajno, dank’ al la intensa lemado dum ĉ. 4-5 horoj en ĉiu tago, 
ankaŭ ili rapide progresis. La taga programskemo montris la kutiman ritmon: 
la antaŭtagmezajn Esperanto-lecionojn sekvis posttagmezaj libertempaj 
aktivaĵoj - sed ankaŭ tiuj okazis kun lingva ekzercado. Ciuj multe lernis, 
sportis, naĝis, ekskursis en la montaro, babilis, kantis kaj bone amuziĝis. 

La 12-a SALO tamen estis iom alia, ol la antaŭaj. Unue, ĉar la 
ĉeforganizantino fariĝis Michaela, kiu pro siaj antaŭaj spertoj, kiel ofta 
SALO-partopreninto, nun jam fariĝis gvidantino kaj elpensinto de 
lemmaterialoj kaj ludoj por la 12-16-jaraj kursanoj. Si kaj kelkaj aliaj 
germanaj gejunuloj estas membroj ankaŭ en la skolta movado, do facile venis 
la ideo kombini la du aferojn kaj konstrui la SALO-programon surbaze de 
skoltaj virtoj kaj kutimoj. 

En mia raporto mi metas kelkajn interesaĵojn en la fokuson. Eble ili servos 
ankaŭ kiel ideo-banko, uzebla modelo por aliaj gekolegoj. 

Sinprezenta formularo 

Kelkajn semajnojn antaŭ la renkontiĝo ĉiuj partoprenontoj ricevis 
formularon, per kiu ili devis sin prezenti, aldoni personajn datojn kaj foton, 
mencii hobiojn, ŝatojn kaj malŝatojn, priskribi talenton kaj kapablojn. lli estis 
senditaj al la instruistoj kaj tiel ĉiuj ne nur lemis, kiel sin prezenti, sed oni 
povis lerni unu pri la aliaj jam antaŭ la alveno. 

Helpiloj 

Helpiloj por SALO-12 estis la titolo de 12-paĝa memverkita broŝuro, kiun 
ĉiu lemanto ricevis post la alveno. Gi enhavis utilajn vortojn por ĉiutagaĵoj 
kaj komprenado de instrukcioj, formularon por interkona bingo-ludo, 
kantojn por komuna kantado, langrompilojn, informojn pri skoltoj kaj 
priskribon de la t.n. insignoj, kiujn oni devis kolekti dum la semajno. 

Insignoj 

La insignoj estis etaj glumarkoj kun grafikaĵo, simbolo, kiu montris la 
plenumendajn taskojn, kiuj similis al kutimaj farendaĵoj ekz. en skoltaj 
tendaroj. Jen kelkaj bildetoj kun la signifo: ŝuo=trifoje partopreni en matena 
kurado, plumo=lerni min. 10 birdnomojn, manĝiloj=deĵori, helpi en la 
kuirejo por prepari matenmanĝon ktp. Tiuj insignoj, etaj instigiloj fariĝis tre 
popularaj, ja ekestis konkurso por kolekti ilin, ĉar post akiro ili estis gladitaj 
sur la verdajn koltukojn, kiujn ĉiu partoprenanto ricevis. Ju pli da insignoj, 
des pli bunta kaj alloga la koltuko fariĝis. La lemantoj ofte kalkulis, kiom da 
glumarkoj ili jam ricevis kaj fieris pri la atingitaj rezultoj. 

Nigra teatro 

Unu el la plej memorindaj eventoj estis la Teatro-tago. Kun helpo de invitita 
specialistino pri t.n. nigra teatro la lernantoj dum la tago pretigis siajn 
kostumojn, akcesoraĵojn kaj la scenejon por la vespera prezentado. 

Ili mem kreis koreografion, elpensis etajn scenojn, ekzercis sin pri movoj, 
dancoj, akrobataĵoj, kies prezentado en ultraviola lumo kaj kun taŭga muziko 
kreis magian efikon kaj ravis la publikon. 

Inter la spektantoj estis ankaŭ 
loĝantoj el Sieber, alvenintaj 
gepatroj, geamikoj kaj eĉ Lutz 
Peters, urbestro de Herzberg. 

Estis mirinde, kiom rapide la 
gelemantoj sukcesis ne nur krei 
la enhavon de la prezentaĵo sed 
harmonie kunagi sursceneje - 
kvazaŭ ili estus jam de longa 
tempo membroj de iu teatra 
grupo. La longa aplaŭdo kaj la 
laŭdoj, gratuloj vere ĝojigis 
ĉiujn. 

Taglibro 

La verkado de taglibro havas jam tradicion, ĝin ni pretigas dum ĉiu SALO. 
Individue, en paroj aŭ en grupetoj la partoprenantoj ĉiutage skribas pri la 
eventoj, pri siaj travivaĵoj, spertoj, sentoj, opinioj ktp. kaj la plej lertaj ankaŭ 
aldonas memorigajn ilustraĵojn, desegnaĵojn. Ili povas uzi sian gepatran 
lingvon kaj kompreneble ankaŭ Esperanton. Ĉi-jare - dank’ ankaŭ al la 
partopreno de pluraj pli spertaj SALO-anoj - multajn paĝojn ili verkis en la 
intemacia lingvo. Tiuj taglibroj estas poste uzataj por raportado en ambaŭ 
urboj en la Esperanto-kluboj, en la urbodomo, en lemejoj ktp., kaj partojn el 
ili ni sendas kiel aldonaĵon al la oficiala raportformularo de DPJW ( Deutsch- 
Polnisches Jugendwerk ), kiu partsume sponsoras junularajn renkontiĝojn 
inter Pollando kaj Germanio. 

Urbodoma akcepto 

La ĝemelurbaj gejunuloj estas konsiderataj kiel junaj delegitoj de sia urbo. 
Dum tiu semajno ili estas reprezentantoj de siaj lando, urbo, lemejo, kaj la 
gastiganta urbo aranĝas oficialan akcepton por la gastoj. Tiu 1-2-hora evento 
laŭ la tradicio okazas en la urbodomo kaj la urbestro (aŭ lia/ŝia komisiita 
anstataŭanto) akceptas la SALO-anojn. La programo enhavas komunan 
fotadon, informadon pri la urbo, ekonomio, politiko, interesaĵojn pri la 
ĉiutaga vivo, pri projektoj kaj planoj, sed povas okazi ankaŭ kvizo aŭ iu ludo, 
kantado, demandado, babilado. 

Raportoj, fotoj pri SALO aperas sur la urba hejmpaĝo kaj de Herzberg kaj 
de Gora, en lokaj kaj regionaj gazetoj, kiel ekz. nun eĉ pluraj artikoloj en 
Harzkurier. Se vi interesiĝas pri pluaj detaloj, havas specialan demandonpri 
tiu sukcesa, regule organizita junulara renkontiĝo, ni volonte respondas, 
konsiliĝas kun gekolegoj. 

Zsdfia KORODY 

Pongracz Istvanne (1926-2017) 

La 1-an de septembro 2017 forpasis nia 
kolegino PONGRACZ Istvanne. Ŝi instruis al 10- 
14-jaruloj la hungarajn lingvon kaj literaturon 
kaj la rusan lingvon. Esperanton ŝi lemis en la 
1960-aj j aroj. Ekster la klasĉambro ŝi ne postulis 
gvidajn organizajn rolojn, sed ŝi akceptis labori 
en la urba pedagogia teamo de Szombathely, 
trapasi ekzamenon, partopreni metodikan kur- 
son kaj instmi la lingvon. 

Ŝian entuziasmon kaj sukceson inter la gelemantoj atestas, ke ekzemple en 
la 80-aj jaroj ŝi gvidis jarojn post jaroj plurajn fakrondojn, instruis 
Esperanton kiel libervole elekteblan lingvon, eĉ ekster la lemejaj muroj ŝi 
arigis infanojn por E-kurso en kulturdomo. Ankaŭ ŝia sindediĉa laboro 

kaŝiĝas malantaŭ la statistikoj de tiu ora epoko, ja ŝi estis unu el la plurcent 
pedagogoj, dank’ al kiuj fine de la 20-a jarcento en Hungario vasta publiko 
akiris konojn pri Esperanto kadre de oficiala instruado, de bazlemejoj ĝis 
universitatoj. 

Japanio 

Speciala somera programo kun Prof. Barboza 

La 5an de aŭgusto, la japana ILEI-sekcio kunlabore kun la studeduka fako 
de Japana Esperanto-Instituto okazigis specialan programon kun brazila 
esperantisto Prof. Josias BARBOZA. Revenvoje al sia hejmo post la UK en 
Seulo, li vizitis Tokion. Profitante tiun ĉi okazon, ni planis tuttagan 
programon en la klasĉambro de JEI. Antaŭtagmeze, Barboza parolis pri la 
Esperanto-instruado kaj ĝenerala situacio en Brazilo. Kiel instruisto pri la 
portugala kaj la angla, li havas multe da spertoj ankaŭ en instruado de 
Esperanto kaj eldonis la lemolibron „ESPERANTO por lemejaj klasoj”, 
profesinivelan lemilon en 2008. Li diris, ke malgraŭ la favora enlanda 
kondiĉo por oficiale instrui Esperanton en lemejoj kaj la fakto, ke relative 
multaj brazilanoj studis en UAM, malofte estis E-lecionoj en universitatoj. 
Tio estis al mi iusence surpriza. Li multe parolis kaj ni multe demandis. 
Partoprenis 14 personoj. Posttagmeze, ni havis la okazon aktive partopreni 
en gmpaj debatoj sub la gvido de Barboza. 

La temoj de la debatoj estis la jenaj du: „Ĉu la moralo degeneris?” kaj „Po 
ĉiu homa rajto unu homa devo. Ĉu?” Ni apartiĝis en du grupoj kaj kun 
samnivelaj parolantoj de la lingvo, ni multe ekzercis nin pri parolkapablo kaj 
parolemo en grupa etoso. Tia aktivado malofte okazas en Japanio kaj ne ĉiuj 
kutimiĝas al debatado, tamen ni sufiĉe ĝuis la okazon. Barboza lerte gvidis 
la sesion, pro kio ni multe dankas lin. Inter 15 partoprenantoj estis kvar 
alilandanoj momente loĝantaj en Tokio kaj la filino de Barboza, kiu 
komencis lemi Esperanton nur antaŭ duonjaro. 

ISIKA WA Tieko 


Kroatio 

Valora festivalo, kiu kunigis homojn kaj kulturojn 

La unua Esperanta festivalo INTER-FEST okazis en Bjelovar de la 5-a ĝis 
la 12-a de aŭgusto 2017 kaj estis titolita: KULTURA KUNFANDIĜO DE 
LA MULTETNA EŬROPO. 



Oni pritraktis ĝin per koncertoj, prelegoj, libroprezentoj, turismaj ekskursoj, 
filmoprojekcioj kaj ekspozicioj. 

La okazigo de la intemacia festivalo INTER-FEST, dediĉita al la 130-jariĝo 
de Esperanto kaj la centa datreveno de la forpaso de Ludoviko Lazaro 
Zamenhof, la aŭtoro de ĉi tiu intemacia lingvo, estas grandaj honoro kaj ĝojo 
por la bela urbo Bjelovar, kiu la Esperantan tradicion gardas jam pli ol unu 
jarcenton. 

Sabaton, la 5-an de aŭgusto, estis organizita ekskurso al Burdevac, malnova 
urbo, kaj al ekspozicio de la fama kroata pentristo Ivan LACKOVIĈ. Poste 
okazis malfermo de la ekspozicioj Mia unua alfabetlibro, kaj infan- 
desegnaĵoj, La flugiloj de fantazio. Grava evento okazis posttagmeze: 
prezento de Oklingva medicina enciklopedia vortaro de d-ro Jozo MAREVIĈ. 
La interkona vespero de la partoprenantoj estis en la Hotelo Central. Aliĝis 
120 esperantistoj, sed alvenis ĉirkaŭ naŭdeko, kelkaj por unu aŭ du tagoj. 

La dua tago estis dediĉita al koncertoj kaj prezento de libroj. Koncertis 
Neven MRZLEĈKI el Kroatio, 

Mikaelo Bronŝtejn el Rusujo 
kaj urbaj kaj regionaj kultur- 
artaj societoj. Ilia programo 
nomiĝis Bjelovar per koro 
kantas. 

La trian tagon okazis ronda 
tablo pri la festivala temo, 

Deklamkonkurso por gejunuloj 
kaj plenkeskuloj, prezento de la 
Esperanta traduko La nigra 
patrino, tero de Kristian 
NOVAK kaj intemacia koncerto por bjelovaranoj kun la partopreno de 
Mikaelo BRONŜTEJN, Neven MRZLEĈKI kaj la duopo Frangoisc-Dĉde el 
Francio. 

La kvaran tagon estis malfermo de pentraĵ-ekspozicio Azia paletro de la 
korea pentristo Ho Song, prezento de du bulgaraj libroj Brakumi la mondon 
per Esperanto kaj La viro el la pasinteco. Oni ankaŭ prezentis infanlibron de 
la israela aŭtorino Luiza Carol, Tikiriki Tokel Strobilo. Marija Jerkoviĉ havis 
mallongan kursonM lernu la kroatan. La literaturan kunlaboron inter kroataj 
kaj polaj esperantistoj prezentis Tomasz Chmielik el Pollando. La kvaran 
tagon oni vizitis la naskiĝlokon de la kroata verkisto Mato Lovrak, kies 
libron La trajno en la neĝo UEAproklamis kiel Infanlibron de la jaro 2015. 
Poste la partoprenantoj ĝuis en la najbaraj naĝbasenoj. 

La kvina kaj sesa tagoj estis dediĉitaj al ekskursoj: Konatiĝu kun Kroatio. 
Dum tiuj tagoj estis organizataj ekskursoj al la ĉefurbo Zagreb: la kvina tago 

al Stubica kaj Kumrovec, la sesa al Varazdin kaj Trakoŝĉan. La lasta tago 
estis Adiaŭa tago. INTER-FEST celas fariĝi rekonata eŭropa Esperanto- 
aranĝo kun vasta gamo da programoj, kiuj al neesperantista medio prezentos 
la praktikan uzeblon de Esperanto kaj pere de tio instigos ĝian lernadon kaj 
instruadon. INTER-FEST volas stimuli la Esperantan kulturkreadon kaj levi 
la prestiĝon de EO en la kultura kampo. La unua festivalo certe tion atingis. 

Marija ĴERKOVIĈ 


Pri 499 


Post diskuto inter Mirejo „onklino" kaj Henrik „nevo" (kadre de la 
programo Ekparolu de edukado.net ) venis jena mesaĝo 
de Henrik al Mirejo (2017-06-11) 

Saluton Mirejo, 

Mi nun serĉis pri Esperanto kaj la Dewey-Dekuma Klasifiko: mi trovis iom, 
sed ne multe. Ciuokaze, ĉi tie estas mallonga teksto pri la temo: 

Dek unu jarojn antaŭ la Unua Libro de Doktoro Zamenhof, usona 
bibliotekisto, Melvil DEWEY, eldonis la 10-an de junio 1876 sian „Dewey 
Dekuman Klasifikon (DDK)” ( Dewey Decimal Classification (DDC)), kiu 
estas verko tiel grava kiel la Unua Libro: ankoraŭ hodiaŭ la DDK estas la 
plej uzata sistemo por organizi la scion de la mondo; pli precize, por organizi 
la scion de bibliotekoj tra la mondo. 


Kiel funkcias la DDK? La klasifiko 
DDK havas dek ĉefajn kategoriojn: 
000: Generala 

100: Filozofio kaj Psikologio 
200: Religio 
300: Sociaj Sciencoj 
400: Lingvoj 


uzas numerojn de 000 ĝis 999. Unue, la 

500: Naturscienco 

600: Teknologio 

700: Arto kaj Amuzaĵo 

800: Literaturo 

900: Historio kaj Geografio 


Tiam, la sekvaj subdividoj dependas de la kategorio (ekzemple, 510 estas 
Matematiko, 520 Astronomio, 530 Fiziko, 540 Ĥemio ktp.). Nature, nitrovos 
Esperanton en la kategorio 400, sed kie precize? 

400-409: Generalaj verkoj pri ling\>oj 
410-419: Lingvoscienco/, kaj signoling\>o (419) 

420-429: Angla 
430-439: Germana 
440-449: Franca 

450-459: Itala 

460-469: Hispana kaj portugala 
470-479: Latina 
480-489: Greka 
490-499: Aliaj lingvoj 

En la lasta subkategorio ni trovas ekzemple keltajn lingvojn (491), 
afrikajn lingvojn (496) kaj „Oceaniajn kaj diversajn lingvojn” (499). Kiam 
Amikumu lanĉiĝos por aliaj lingvoj, ĝi havos datumbazon en pli ol 7 800 
lingvoj, ĉiu el kiuj troviĝas en ia subkategorio de la Dewey-Dekuma 
Klasifiko. 

Mi ne havas la tutan liston, sed mi scias, ke la kategorio 499.442 estas 
por la Maoria lingvo (Nov-Zelando), kaj... Esperanto havas sian propran 
kategorion, kiu estas 499.992! 

Nun, la kategorio 499.992 enhavas librojn pri Esperanto (vortaroj, 
lemolibroj ktp.). Se vi volas trovi novelojn en Esperanto, vi devas serĉi sub 
la kategorio 899.992 (800: Literaturo, 890: Aliaj literaturoj, 899: Literaturo 
de Oceanio kaj diversaj literaturoj). Kaj se vi volas trovi librojnpri aliatemo, 
skribitajn en Esperanto, vi devas serĉi en la ĝusta kategorio. Do, ekz., vi 
trovos libron pri astronomio skribitan en Esperanto sub 520, kaj libron pri 
vojaĝo en Aŭstralio sub 919.4 ktp. 

Nun, kiam mi serĉis librojn pri kaj en Esperanto en mia loka publika 
biblioteko, mi trovis ankaŭ kelkajn malnovajn librojn pri Esperanto sub la 
kategorio 408.92. Kial? Ĉar tiu kategorio traktas pri „Endanĝeritaj lingvoj”. 
Feliĉe, mi pensas, ke Esperanto ne plu estas kandidato por tiu kategorio. 

Mi ne scias, kiam Esperanto estis aldonita en la kategorio 499, sed mi ne 
surpriziĝus, se estis antaŭ la jaro 1900. Ni bezonus demandi iu ajn spertan 
bibliotekiston... 

Salutojn de Nov-Zelando, Henrik 


Noto: Henrik HlLLERSTROM estas „nevo” en la programo „Ekparolu!” de 
edukado.net . Li havis interparoladon kun Mirejo. Nun li jam fariĝas 
kontribuanto de IPR. Gratulojn al li! 

La 51-a ILEI-Kongreso en Madrido 2018 


Inter Don-Kiĥoto kaj Sanĉo Panzo 

Cervanto, la grandulo de la hispana kulturo, kun siaj 
literaturaj herooj Don-Kihoto kaj Sanĉo Panzo titolpaĝe 
de ĉi tiu kajero alvokas partoprenontojn al la kongresoj 
de HEF kaj ILEI okazontaj inter la 20-a kaj 28-a de julio 
2018 en Madrido. Ne hazarde ili. La revoj de Don- 
Kihoto, liaj streboj al noblaj idealoj kaj metafora batalo 
kontraŭ ventmueliloj, povas ankaŭ metafori la strebojn 
de esperantistaro al justa komunikado kaj kontraŭ la 
ventmueliloj de kultura hegemonio, inspiritajn de la 
Interna ideo kiel Don-Kihoton inspiris la idealigita amo 
al Dulsinea de Toboso. Kaj la pragmata Sanĉo Panzo metaforas la nepron, 
ke tiuj streboj ĉerpu la inspiron kaj energion el la realo de homara evoluo kaj 
realaj homaj bezonoj. 

La Don-Kihota idealismo kaj Sanĉo-Panza pragmatismo, la finvenkismo 
kaj raŭmismo, la multlingvismo kaj nur-angla tutmondismo - jen antipodoj 
kiuj ne eblas unu sen la alia. Ĉu la vivo estas nur revo kaj ŝajno, kiel sugestas 
Don-Kihoto, aŭ ĝi estas firme ligita al la materia realo, kiel respondas Sanĉo 
Panzo? Ĉu la Interna ideo estas neatingebla gvidstelo de la esperantistoj, aŭ 
ĉu ilia praktika uzo kaj ĝuo de la Internacia lingvo de D-ro Esperanto povas 
reale plibonigi la mondan komunikordon? Hispanaj esperantistoj kaj 
esperantistaj pedagogoj de la tuta mondo dum siaj kunligitaj kongresoj en 
Madrido julie 2018 ne tro zorgos pri tiuj dilemoj. Ne forgesante la idealojn 
de esperantismo, ili koncentros sin al la reala kultura heredaĵo de Esperanto 
kaj aktuala kulturkreado en Esperanto. 

La kongresejo 

La antaŭe anoncita kongresejo en la studenta rezidejo „Chaminade” ne 
plu validas ĉar ĝia estraro ŝanĝis planojn por la somero 2018. LKK devis 
serĉi alian solvon ĉe studentaj rezidejoj de la universitato UCM (Universidad 
Complutense de Madrid). Post iom longa tempo venis oferto por kongresejo 
en la rezidejo Colegio Mayor „Teresa de Jesŭs” ( https://www.ucm.es/cm - 
teresa-de-jesus ) eĉ kun pli bonaj prezoj kaj kondiĉoj ol estis ĉe 
„Chaminade” . Tiuj ŝanĝoj prokrastigis kunmeton de la kongresa buĝeto kaj 

kotiztabelo. Sekve la aliĝilo ne povis esti preta por ĉi tiu numero de IPR sen 
kaŭzi pli grandan malfruon de la revuo. La membraro kaj aliaj interesatoj 
ricevos la aliĝilon alivoje: rete, aŭ per la tradicia poŝto por tiuj kiuj ne uzas 
la reton. 

La programo 

Kiel ĉiujare, ankaŭ ĉi-foje aperos novaĵoj en la tradicia ILEI-kongresa 
programo. La plej granda programa novaĵo en Madrido estos du komunaj 
tagoj de la Hispana Kongreso de Esperanto kaj Kongreso de ILEI, riĉaj je 
kultura programo laŭ la tradicio de hispanaj E-kongresoj. La Simpozio pri la 
kongresa temo La kultura heredaĵo de Esperanto estos organizita kunlabore 
kun la universitato UCM. 

Pliaj kaj pli konkretaj infonnoj aperos en kongresaj komunikoj, en la 
retejo ilei.info kaj en la venontaj numeroj de IPR. 

Radojica PETROVIĈ, estrarano pri kongresoj de ILEI 


ILEI-Kongresoj en 2019 kaj 2020 


Konkurso 

por elekto de invitantoj de kongresoj de ILEI en la jaroj 2019 kaj 2020 

Laŭ la Konferenca Regularo (www.ilei.info/dok/Konferenca_regularo.pdf), 
la Estraro de ILEI invitas sekciojn de ILEI, aŭ aliajn Esperanto-organizojn 
kunlabore kun la ILEI-sekcio, aŭ memstare se en la lando ne ekzistas sekcio 
de ILEI, kandidatiĝi por: 

• invitanto de la 52-a Kongreso de ILEI planata por la jaro 2019 

• invitanto de la 53-a Kongreso de ILEI planata por la jaro 2020. 

Organizaj postuloj 

o La invitanto devas disponi sufiĉajn organizajn fortojn por organizi la 
Kongreson kunlabore kun la Estraro de ILEI. 
o La kongreso devas esti sendependa,sen konkurenco de aliaj eventoj. 
o Financa mastrumado de la kongreso apartenas al ILEI. LKK dezirinde 
disponu enlandan bankkonton por faciligo de enlandaj pagoj. 

o La Konferenca Regularo de ILEI estas deviga por ILEI kaj por la 
konresa invitanto. 

o LKK laboras sub gvido de la estrarano pri kongresoj de ILEI kaj kune 
kun li/ŝi respondecas pri la kongresorganiza laboro al la Estraro de ILEI. 

Kriterioj 

La Estraro de ILEI taksos la kandidatojn kaj elektos kongresinvitontojn laŭ 
lajenaj kriterioj: organizaj forto kaj spertoj, taŭgeco, kostoj de laproponata 
kongresejo kun teknikaĵoj, loĝkostoj kaj komforto, atingeblo, proponata 
enhavo kaj proksimumaj kostoj de turisma kaj kultura programo, atendebla 
subteno de lokaj aŭtoritatoj kaj amaskomunikiloj, ŝancoj por gajni 
subvencion, atendeblaj efikoj al la lokaj E-movado kaj ekstermovada medio, 
kiom longe ILEI ne konferencis aŭ kongresis en la kandidata lando, facileco 
kaj kosto de veturo inter la Kongreso kaj UK se la ILEI-Kongreso okazos ĵus 
antaŭ aŭ tuj post UK. 

Kiel konkursi? 

Kandidatiĝan leteron, kun esprimita kaj motivita intenco inviti la kongreson, 
precizigante por kiu kongreso vi kandidatiĝas, ĉu en la j aro 2019 aŭ 2020, 
bonvolu sendi retpoŝte al la estrarano pri kongresoj: Radojica Petroviĉ 
<radojica.petroyic.rs@gmail.com> , kopie al <ilei.sekretario@gmail.com> 
plej laste ĝis: 31 januaro 2018. 

Bonvolu aldoni al la letero: 

• Deklaron, ke vi akceptas la Konferencan Regularon de ILEI kaj 
subskribitan ekzempleron de la Regularo kiel ateston, ke vi respektos 
ĝin se via invito estos akceptita; 

• Bazajn informojn laŭ la jena demandaro: 

1. Konciza prezento de la organizaĵo/ILEI-sekcio, kiu kandidatiĝas 
por inviti la kongreson, ĝiaj organiza strukturo, adres- kaj kontakt- 
informoj, agadplanoj, agadrezultoj kaj motivoj por kandidatiĝi. 

2. Ĉu iam antaŭe okazis iu ILEI-aranĝo en via lando? Kiu, kiam? 

3. Prezento de ebla LKK: prezidanto, kasisto kaj aliaj. 

4. Kion kaj kiomkostan vi proponas por la kongresejo? 

5. Kiujn datojn vi proponas por la kongreso kaj kiel ĝi rilatus al aliaj 
E-eventoj, precipe al UK? 

6. Kian kaj kiomkostan (proksimume) loĝadon vi povos proponi? 

7. Kiaj estas veturebloj por alveno kaj foriro de kongresanoj? 

8. Kian subtenon de la loka/landa E-movado kaj ne-movadaj 
institucioj vi povas certigi por la kongreso? 

9. Kion, por orienti, vi proponas por la turisma kaj kultura programo? 

10. Ĉu eblas peti subvencion por la kongreso aŭ iu ĝia programero? 

11. Kiaj, kiutempaj, kiom longaj kaj kiom kostaj (proksimume) estas 
vojaĝebloj inter la proponata kongresurbo kaj okazejo de UK se la 
Kongreso okazos ĵus antaŭ aŭ tuj post UK? 

12. Ĉu vi povas proponi antaŭkongresan aŭ postkongresan turisman 
kaj/aŭ fakan programon por kongresanoj kiuj dezirus viziti vian 
landon pli longe ol la kongressemajnon? 

Limdatoj 

Por la 52-a Kongreso en la jaro 2019 
ĉis 2018/02/28: Kandidatiĝoj 

Ĝis 2018/04/15: Decido de la Estraro pri loko kaj datoj de la kongreso 
En majo 2018: Vizito de la estrarano pri kongresoj kaj kunsido kun LKK 
en la kongresurbo 

Ĝis 2018/06/30: Kongresaj buĝeto kaj programskizo, kontraktoj kun 

servodonantoj (kongresejo, hoteloj, ...), la una komuniko, 
informoj kaj varbiloj dissenditaj kaj -ataj 
2018/07/21 -28: Prezento de la kongres-urbo kaj -lando 2019 dum la 51 -a 
Kongreso en Madrido; Startigo de la aliĝado 

Por la 53-a Kongreso en la jaro 2020 

Ĝis 2018/05/31: Kandidatiĝoj 

Ĝis 2018/06/30: La Estraro aprobas rekomendojn al nova Estraro elektota 
en Madrido 

2018/07/21-28: Transdono de la konkursa materialo kaj rekomendoj al la 
nova Estraro por plukonsidero kaj fmdecido. Prezento de 
la perspektivoj de ILEl-kongreso en 2020. 

Pli detalan tekston de la konkurso kun aldonaĵoj eblas legi en kongrespaĝoj 
de ilei.info. 

Por la Estraro, 

Radojica PETROVIĈ, estrarano pri kongresoj 


Dorskovrile: La Madrida LKK bonvenigas vin. De maldekstre: Manolo 
Parra, Santos Olan, Jose Antonio del Barrio, Radojica Petroviĉ, Felix Lobo, 
Ricardo Biurrun kaj Agueda Biurrun Gonzalez. 

INFORMOJ PRIILEI 

Laborkomisionoj 

Ekzamena: Karine Arakelian (prez.), Mireille Grosjean (vicprez.), Christophe 
Chazarein, Monika Molnar, Giridhar Rao, Jeremie Sabiyumva, Han Zuwu. 

Elekta: Aurora Bute (gvid.), Zsofia Korody, Rob Moerbeek. 

Kontrola: Simon Smits, Orlando Raola. 

Lerneja: Julian Hernandez, Jennifer Bishop, Ronald Glossop, Marija Jerkovic, 
Luigia Madella, Ermanno Tarracchini, Mihai Trifoi. 

Regulara: Marija Beloŝevic, Rob Moerbeek, Stefan MacGill. Estrare: M. Grosjean. 

Terminara: Miroslav Malovec, Ilona Koutny. Estrare: Mireille Grosjean. 

Universitata: Duncan Charters (gvid.), Renato Corsetti, Goro Kimura, Ilona 
Koutny, Radojica Petrovic, Kristin Tytgat. Estrare: Gong Xiaofeng „Arko”, Ivan 
Colling. 

Enmovadaj partneroj (entute 14) 

E@I ( Edukado ĉe Interreto): Vifazna 840/67A, SK-958 04 Partizanske, Slovakio, 
info@ikso.net. Tel: (+421) 902 203 369. Retejo: http://www.ikso.net/eo/. 

Fondaĵo edukado.net - funkciiganta la paĝaron de instruistoj, instruantoj kaj 
memlernantoj Direktoro: Katalin Kovats, Spaarwaterstraat 74, NL-2593 RP, 
Den Haag, Nederlando. Retadreso: redaktanto@edukado.net. 

ICH (Interkultura Centro Herzberg): Grubenhagenstr. 6, DE-37412 Herzberg am 
Harz, (+49) 55215983, Trejnsesioj, metodikaj kursoj, pedagogia fakbiblioteko, 
internaciaj ekzamenoj, kontaktpersono: Zsofia Korody, 
zsofia. korody@esperanto. de. 

IFEF (Internacia Fervojista Esperanto-Federacio): vd. la Jarlibron de UEA 

TEJO (http://www.tejo.org/): Observanto de ILEI ĉe TEJO: Radojica Petrovic. 
Observanto de TEJO ĉe ILEI: Arina Osipova. 

UEA: Nieuwe Binnenweg 176, NL-3015 BJ Rotterdam, Nederlando, 

www.uea.org. Observanto de ILEI ĉe UEA: Mireille Grosjean. Observanto de 
UEA ĉe ILEI: Stefan MacGill. 

kaj aliaj 

Ekstermovadaj partneroj (entute 8) 

ALTE (Asocio de lingvaj testistoj de Eŭropo) Repr. de ILEI: Zsofla Korody, 

FIPLV (lnternacia Federacio de Instruistoj de Vivantaj Lingvoj): Repr. de ILEI: 

Mireille Grosjean. 

UN (kun statuso de observanto): komisiitoj de ILEI: Rob Moerbeek, Ron 
Glossop, Leysester Miro. 

Unesko (kun statuso de observanto): Reprezentantoj de ILEI: Monique Arnaud 
(ĉefdelegito), Ecole Chemin de 1'Esperanto, Les Pelloux, FR-05500 Benevent et 
Charbillac, monique.arnaud@ aliceadsl.fr, Jean-Pierre Boulet, Pascale 
Voldoire. 

kaj aliaj 

Membreco kaj pagado por diversaj servoj 


Membreco kostas 20 € en A-landoj (laŭ UEA-difmo), 10 € en B-landoj kaj 2 € en 
C-landoj, kun ricevo de 4 numeroj de IPR jare. Kun aliro nur al la reta versio 
de IPR membreco kostas 10 € por la A-landoj, 5 € por la B-landoj kaj 1 € por 
C-landoj. Supera membro estas tiu ILEI-membro, kiu mendas paperan IPR 
kaj paperan Juna Amiko. Tio kostas por A-landanoj 32 EUR kaj por B- 
iandanoj 18 EUR. Bonvenaj estas donacoj al la kaso de ILEI kaj al la fondaĵoj de 
ILEI. Sekciestroj en trideko da landoj akceptas kotizojn kaj donacojn; simile, 
perantoj por Juna amiko akceptas abonojn enlande. 

Por informi pri viaj pagoj, bonvole skribu al Vilĉjo (Bill) Harris, Esperanto-USA, 
P.O. Box 1129, E1 Cerrito, CA 94530, Usono. <ilei.kasisto@gmail.com>. Bv klare 
indiki la celon de via pago. La pagoj por ILEI povas okazi a) pere de la nederlanda 
ILEI-banko aŭ b) pere de la ILEI-konto ĉe UEA. Jen detaloj: 

a) Pagoj al la nederlanda banko de ILEI: numero 4676855 ĉe ING Bank N. V., IBAN 
NL55INGB 0004676855, BIC INGBNL2A. Bonvolu aldoni 5 € por la nederlandaj 
bankokostoj pagante el ekster EEA (Eŭropa Ekonomia Areo) kaj EU. 

b) Pagoj al la konto de ILEI ĉe UEA: Porpagi al UEA, Nieuwe Binnenweg 176, NL 
3015 BJ Rotterdam, bv uzi: ING Bank, Postbus 1800. NL-1000 BV Amsterdam 
(konto: 37 89 64; IBAN: NL72INGB0000378964; BIC/SWIFT: INGBNL2A). 
Bonvolu aldoni € 5 por la nederlandaj bankokostoj. Indiku vian nomon kaj vian 
landon, la celon de via pago kaj la konton de ILEI ĉe UEA: ilek-a. Giri monon el via 
UEA-konto al ILEI-konto ĉe UEA estas facila ago. 

* Simpla abono de IPR sen membreco: 24 €. Reklamtarifoj por fPR: 180 € por plena, 
110 € por duona, 70 € por kvarona paĝo. Tio inkluzivas bazan grafikan pretigon; 
kostojn de ekstra pretigo oni rajtas fakturi. Sekcioj reklamante edukajn projektojn 
rajtas peti trionan rabaton. 

* ILEI estas jure registrita ĉe la Komerca Cambro en Den Haag (NL) sub numero 
27181064 kun sidejo ĉe la Centra Oficejo de UEA en Roterdamo (NL). 

* Retpaĝo de ILEI: http://www.ilei.info. 

Redakciaj informoj 

Respondeca eldonanto (verantw. uitgever): Marc CUFFEZ, Elisabethlaan 295, BE- 
8400 Oostende. Presado: Alfaprint, Martin, Slovakio. Redaktoro: Nemeth 
Jozsef, Fo u. 41/5, HU-8531 Ihasz, Hungario, jozefo.nemeth@gmail.com, 
www.ilei.info/ipr/; tel/ (+36-70) 931-0530. La revuo aperas ankaŭ kasede registrita 
por leghandikapuloj. Informas: Rob MOERBEEK, Zwaansmeerstraat 48, NL-1946 
AE BeVER WIJK, Nederlando, <moerbeekr@gmaiI.com>. 

Ni fermis la nunan numeron la 30-an de novembro 2017, 
redaktoflno por la sekva numero: la 15-an de januaro 2018. 

Chaplin “ propagandis la libreton Poŝamiko dum UK en Buenos Aires. Legu 
la artikolon de Dennis Keefe pri silentaj filmoj sur p. 4. 

La Madrida LKK bonvenigas vin 


/ / / 


f / / 








